Obama doputovao u posetu Francuskoj\nAmerički predsjednik Barak Obama doputovao je u Francusku, gde će sjutra prisustvovati ceremoniji obilježavanja 65. godišnjice iskrcavanja u Normandiji. Prethodno, Obama je cio dan proveo u Njemačkoj, gdje je izjavio je da je sada pravi trenutak da se izvrši pritisak za postizanje bliskoistočnog mirovnog sporazuma. Poslije susreta sa nemačkom kancelarkom Angelom Merkel u Drezdenu, predsjednik Sjedinjenih Država naglasioje da bi ove godine mogao da bude postignut ozbiljan napredak. Obama je, u pratnji njemačke kancelarke i dobitnika Nobelove nagrade i preživjelog Holokausta Elija Vizela, posjetio i koncentracioni logor Buhenvald.\nPredsjednik Obama se prilikom obilaska bivšeg koncentracionog logora Buhenvald, gdje su nacisti ubili desetine hiljada osoba, uglavnom Jevreja, osvrnuo na visoku cijenu rata.\n"Na nama je da budemo svjedoci i osiguramo da svijet nastavi da pamti šta se ovdje dogodilo.”\nObama je prethodno u Drezdenu govorio o savremenim sukobima i šansama za uspostavljanje mira na Bliskom istoku.\n"Sada je pravi trenutak da svi djelujemo na osnovu onog što znamo da je istina, a to je da će obje strane morati da pristanu na neke teške kompromise.”\nGovoreći dan nakon što se u Kairu obratio muslimanima širom svijeta, američki predsjednik je naglasio da je uvjeren da je sada pravo vrijeme da se postigne napredak u mirovnom procesu. Takođe je podsjetio na svoje nedavne razgovore sa izraelskim i palestinskim vlastima i najavio da će specijalni izaslanik za Bliski istok Džordž Mičel posjetiti region naredne sedmice.\n"Imajući u vidu ono što smo do sada postigli, mislim da smo barem stvorili prostor i atmosferu u kojima pregovori mogu ponovo da počnu."\nPredsjednik je dodao da je o situaciji na Bliskom istoku, Iranu i svjetskoj ekonomiji razgovorao sa njemačkom kancelarkom Angelom Merkel, ocijenivši da je susret bio produktivan. Odluka Merkelove da Obamu pozove u Drezden bila je lična i predstavljala je šansu da se skrene pažnja javnosti na bivši istočnonjemački grad, koji ona dobro poznaje.\n"Riječ je o gradu koji je bio gotovo potpuno uništen tokom Drugog svjetskog rata, a zatim obnovljen nakon ujedinjenja Njemačke. I ponovo je postao dragulj njemačke kulture i civilizacije."\nOdluka predsjednika da posjeti Buhenvald takođe je bila lična pošto je ujak njegove majke služio u jednoj od američkih jednica koje su oslobodile logor i, kako je naveo američki lider, toga se dugo sjećao.


Šokantno: Više od polovine stanovnika ove zemlje veruje u VILENJAKE\nM. K. 5. decembra 2017. 07:45\nFoto: Henry Herkula - CC BY 2.0\nVilenjaci su, prema legendi, deca smrtnih ljudi i besmrtnih vila, malena mitološka bića, šiljatih ušiju koja donose sreću. Međutim, da li vilenjaci postoje van Tolkinovih romana i mitologije germanskih i slovenskih naroda? Ukoliko pitate većinu Islanđana, dobićete preki pogled i jedno glasno „DA“, prenose mediji u regionu.\nNaime, 54 posto Islanđana veruje u njihovo postojanje.\nNjihovo verovanje da se „dobri ljudi“ i dalje kriju među stenama navelo ih je da čak promene i svoje urbanističke planove kako ne bi gradili puteve i naselja na mestima gde žive vilenjaci.\nStanovnici Habnarfjerdira, malenog grada u blizini prestonice Rejkjavika, posebno su ponosni visokom koncentracijom vilenjaka.\nPostoje turističke ture gde vodiči pokazuju poznate vilenjačke lokacije, uključujući i veliku stenu Hamarin, gde žive kralj i kraljica vilenjaka, a zbog koje je pre petnaestak godina put morao da bude preusmeren da se vilenjaci ne bi uznemirili.\nOduvek se verovalo da ovih 8 znakova pokazuju – onaj koji vam se…\nU obližnjem Kopavoguru, deonica Vilobrežnog puta je morala da bude sužena sedamdesetih godina sa dve trake na samo jednu pošto su se građevinske mašine neprekidno kvarile dok su pokušavale da unište stenu u kojoj, verovalo se i veruje se i dalje, žive vilenjaci.\nStena je i dalje tu, mada se ne zna da li su tu i dalje njeni stanari.\nUmesto Deda Mraza, Islanđani imaju 13 Jula Ladsa (naravno, vilenjaka) koji svima donose veselje i poklone. A ukoliko u ovoj malenoj zemlji želite da saznate još nešto o vilenjacima, svakako možete pohađati kurs u Školi vilenjaka koja se nalazi u glavnom gradu, piše National Geographic.


Nrekić saslušan zbog asfaltiranja ulica – Borba\nPredsjednik Opštine Ulcinj Ljoro Nrekić morao je juče da inspektorima za privredni kriminal objašnjava kako je i zašto, mimo saglasnosti Javnog preduzeća za upravljanjem morskim dobrom, dao zeleno svjetlo za asfaltiranje puta u zaleđu Velike plaže, saznaju Vijesti iz više izvora.\nPrema istim informacijama, prvi čovjek najjužnije crnogorske opštine saslušan je u svojstvu građanina.\nNrekić je, tvrde sagovornici Vijesti, u ulcinjskom Centru bezbjednosti odgovarao na pitanja inspektora i u vezi asfaltiranja ostalih ulica u gradu i prigradskim naseljima, a koje nisu bile predviđene prošlogodišnjim i budžetom za 2020. godinu.\nSaopšteno je da su istim povodom, takođe u svojstvu građana, saslušali i sekretara komunalnih djelatnosti Mustafu Goranu i nadzornog organa Đoka Dabovića.\nUlcinjsko tužilaštvo već vodi istragu protiv Nrekića oko partijskog zapošljavanja i nenamjenskog trošenja 900.000 eura od prodaje placa na Pristanu.\nNarekić je u razgovoru sa novinarom Vijesti javno kazao da se u Ulcinju zapošljava po partijskom ključu i da je ta opština stjecište partijskih kadrova koji ništa ne rade…\nTo je bio povod za pokretanje istrage, a nezvanično je saopšteno da je pod lupom istražitelja više od 90 ugovora o radu u raznim opštinskim sekretarijatima.\nVijestima je ranije rečeno da policijski inspektori za privredni kriminal provjeravaju da li je Opština Ulcinj početkom godine nenamjenski potrošila novac od prodaje zemljišta na Pristanu u iznosu od 900.000 eura.


Ljuto skovan džez – Radio Požega 94.7 FM\nValjevo, 16. maj 2019. – Pod sloganom „Ljuto skovan džez“ danas počinje glavni program 35. Valjevo džez festivala, u okviru koga će nastupiti Duško Gojković i Big bend RTS-a, Dimitrije Vasiljević, Dragan Ćalina, Sebastijen Žino, sastavi „Shalosh“ i „Naked“, kao i valjevski muzičari. Sam program festivala zamišljen je tako da publici donese džez koji se trenutno sluša u svetu, ali je fokus i dalje na domaćoj džez sceni.\nProgram će, prema rečima umetničkog direktora Milana Nedeljkovića, početi koncertom valjevskih bendova pod nazivom „Valjevska odvala“, nakon kojeg će nastupiti proslavljeni basista iz Valjeva Jovan Torbica i Lari Lokvist duo, uz podršku bubnjara Branka Popovića i predstavljen Uroš Spasojević projekt.\nDžez u Valjevu živi 35 godina i za to vreme moglo se čuti i naučiti svašta. Zamišljen je i postavljen kao presek jugoslovenske džez scene, da pokaže šta se dešavalo u proteklih godinu dana. „I ove godine smo gledali da budemo koncentrisani na srpsku džez scenu, a ispostavilo se da možemo da računamo i na po neku informaciju iz inostranstva”, istakao je Nedeljković.


Da li je FK Mineral iz opštine Teslić?\nFK Mineral Banja Vrućica\nTESLIĆ - Teslić je izabrao najbolje sportiste i ekipe za proteklu godinu, ali jednog kolektiva nije bilo na svečenosti! Riječ je o FK Mineral, čije saopštenje prenosimo u cjelosti….\nOdržana je manifestacija “Veče sporta i izbor sportiste opštine Teslić” na kojoj su prisustvovali svi sportski kolektivi sa prostora opštine Teslić, izuzev jednog.\nIme Fudbalskog kluba “Mineral” iz Banje Vrućice koji ove godine proslavlja 50. godina postojanja i koji već pola vijeka predstavlja Banju Vrućicu i opštinu Teslić, nije se našlo na listi pozvanih. Pored toga što opština Teslić, kao organizator nije uputila zvaničan poziv nikome iz kluba na manifestaciju, takođe nije ni dala mogućnost našem klubu da predloži nekoga iz našeg kolektiva u konkurencijama ( najbolji trener, najbolji fudbaler,najperspektivniji fudbaler).\nZašto naši igrači nisu imali priliku upoznati fudbalske legende Pižona i Acu Trifunovića? Zašto niko ispred kluba nije pozvan na sastanak u opštini sa načelnikom, Pižonom i Trifunovićem, dok su predstavnici ostalih klubova bili?\nNa sve to, ako se doda da FK “Mineral” iz opštinskog budžeta nisu uplaćena sredstva za januar i februar 2018. godine kao i decembar prošle godine,dok svim ostalim klubovima jesu, postavlja se pitanje da li je Mineral iz opštine Teslić i zbog čega se opština ovako odnosi prema nama.\nNa kraju želimo čestitati Kuglaškom klubu “Mineral” kao najboljem sportskom kolektivu na prostoru opštine Teslić.\nFK Mineral Teslić\nIzvor: Pravda BL


Makedonija spremna: menja ime aerodroma i autoputa – Krstarica\nMakedonija spremna: menja ime aerodroma i autoputa\nBeta 6. februara 2018. 18:20\nMakedonski premijer Zoran Zaev izjavio je danas da je Makedonija spremna da prihvati geografsku odrednicu u imenu države.\nZaev je rekao da je Vlada Makedonije danas odlučila da autoput od severne do južne granice „Aleksandar Makedonski“ promeni ime u „Prijateljstvo“, kao i da skopski aerodrome promeni dosadašnje ime „Aleksandar Veliki“ u Medjunarodni aerodrom „Skoplje“.\n„Mi smo spremni za geografsku odrednicu“, rekao je premijer Makedonije na konferenciji za novinare sa šefom Delegacije EU Samjuelom Žbogarom koji mu je uručio Strategiju Evropske komisije za Zapadni Balkan.\nZaev je rekao da on sada više neće govoriti o sporu s Grčkom jer se radi o suštinskom i osetljivom pitanju i da zadržava dozu obazrivosti pošto želi da pregovarački proces s Grčkom u sporu oko imena Makedonije uspe.\nPromene imena autoputa i aerodroma je bilo obećanje koje je Zaev dao premijeru Grčke Aleksisu Ciprasu prilikom njihovog januarskog sastanka u Davosu gde su razgovarali o mogućnostima rešavanja dvoipodecenijskog spora koji opterećuje odnose dve zemlje.


SDA: Kreirana skoro polovina novih radnih mjesta od obećanog – Visokoin.com\nPočetna stranica » SDA: Kreirana skoro polovina novih radnih mjesta od obećanog\nSDA: Kreirana skoro polovina novih radnih mjesta od obećanog\nPodaci koje je jučer iznijela Agencija za rad i zapošljavanje BiH jasno ukazuju da je broj zaposlenih u BiH na koncu 2017.godine veći za 45.477 osoba u odnosu na 2014. Također, rečeno je da je u decembru 2017.godine u BiH bilo zaposleno 753.202 osobe, što predstavlja najveći broj zaposlenih zabilježen nakon Dejtona, saopćeno je iz SDA.\n“Dakle, za period od tri godine u BiH je kreirana skoro polovina novih radnih mjesta od broja kojeg je SDA obećala u svojoj izbornoj platformi za period od deset godina. Ovo je rezultat upornog rada i istrajavanja na realizaciji Programa SDA. I pored neprestanih opstrukcija i blokada, koje su dolazile čak i od onih koji su dio vladajuće koalicije, vlast pod vodstvom SDA ispunjava najvažnija obećanja za građane ove zemlje, a to je na prvom mjestu zapošljavanje.\nPozivamo sve političke stranke u BiH koje su potpisale Reformsku agendu, a posebno one koje čine dio vlasti, da ispunjavaju prihvaćene obaveze iz potpisane SAIzjave, a prestanu sa opstrukcijama, blokadama i smutnjama. Ukoliko bi se svi akteri političke scene iskreno odnosili prema ovom pitanju, broj zaposlenih bi mogao biti i znatno veći. Naročito pozivamo ministre i direktore javnih preduzeća iz HDZ BiH i SBB-a koji su zaduženi za cestogradnju da konačno pokrenu sa mrtve tačke izgradnju Koridora Vc i brzih cesta. Napominjemo da su se odavno stekli svi potrebni zakonski uslovi i osigurala značajna sredstva za intenzivno pokretanje cestogradnje. Na nedavnoj Londonskoj konferenciji je praktično zatvorena finansijska kontsrukcija za izgradnju Koridora Vc”, saopćeno je iz SDA.


Veliko interesovanje turističkih agencija iz Srbije\nMinistar ekonomskog razvoja Jakov Milatović, sastao se danas sa predsjednikom Nacionalne asocijacije turističkih agencija Srbije –YUTA, Aleksandrom Seničićem.\nSastanku su, pored ministra Milatovića, prisustvovali v.d. direktorice Direktorata za razvojne politike u turizmu u Ministarstvu ekonomskog razvoja, Aleksandra Gardašević Slavuljica, v.d. direktorice Nacionalne turističke organizacije Crne Gore, Ana Tripković Marković i direktorica Lokalne turističke organizacije Budva, Maja Liješević.\nTema sastanka bila je predstojeća ljetnja turistička sezona i pospješivanje turističkog prometa sa strateški važnog emitivnog tržišta Srbije.\nMinistar Jakov Milatović istakao je da Crna Gora ima velika očekivanja od tržišta Srbije kada je riječ o predstojećoj turističkoj sezoni, te da će turistima iz Srbije za dolazak u Crnu Goru biti potrebna samo dobra volja.\n“U susret ljetnjoj turističkoj sezoni Crna Gora je otvorila granice za turiste iz Srbije bez ikakvih uslova, a tendenciju otvorenosti ka Srbiji zadržaćemo i u narednom periodu. Pored politike otvorenih granica, Vlada Crne Gore je ove godine poslala snažnu poruku prijateljstva, kako mojom posjetom Srbiji, tako i posjetom drugih predstavnika Vlade”, kazao je Milatović\nOn se osvrnuo i na aktuelnu epidemilošku situaciju koja je iz dana u dan sve ohrabrujuća.\n“Veoma me raduje stabilizacija epidemiološke situacije kako u Crnoj Gori tako i u Srbiji koja je jedan od lidera u Evropi kada je riječ o vakcinaciji. Pored činjenice da smo prethodnih dvadeset dana vakcinisali 25% odrasle populacije, važno je istaći da će turistima koji dođu ove godine u Crnu Goru biti omogućeno i besplatno liječenje ukoliko tokom boravka u našoj zemlji obole od virusa COVID-19”, kazao je ministar.\nMilatović je istakao da će turisti ove godine birati destinacije koje najbliže poznaju, te da je region prirodno usmjeren prema Crnoj Gori. Takođe, on je izrazio zadovoljstvo što će nova nacionalna avio-kompanija „Air Montenegro”, prije 1.juna, realizovati svoj prvi let prema Beogradu, čime će se stvoriti pretpostavke za veći dolazak turista iz Srbije tokom ljetnjih mjeseci.\nPredsjednik Nacionalne asocijacije turističkih organizacija Srbije (YUTA), Aleksandar Seničić, pohvalio je politiku otvaranja granica ka Srbiji i istakao da očekuje da Crna Gora ove godine bude među najtraženijim destinacijama za turiste iz Srbije.\n“Ove godine je primjetno najveće interesovanje turističkih agencija za Crnom Gorom, u poslednjih pet godina. Želimo da zajedničkom saradnjom unaprijedimo imidž Crne Gore kao turističke destinacije na tržištu Srbije, naročito imajući u vidu da je Crna Gora u značajnoj mjeri unaprijedila nivo kvaliteta turističkih usluga. Saradnja sa Nacionalnom turističkom organizacijom Crne Gore do sada je bila uspješna, a u narednom periodu očekujem da ćemo ovu saradnju podići na još veći nivo, naročito kada je riječ o promociji Crne Gore kao turističke destinacije u Srbiji” istakao je Seničić.\nDirektorica NTOCG, Ana Tripković Marković kazala je da je ohrabruju najave sa tržišta Srbije i veliko interesovanje turističkih agencija, naročito imajući u vidu da jedna trećina turista iz Srbije dolazi u Crnu Goru organizovano posredstvom turističkih agencija.\n„Nacionalna turistička organizacija Crne Gore naredne nedelje, u okviru regionalne „Roadshow“ kampanje, realizovaće promotivne aktivnosti na tržištu Srbije i to će biti odlična prilika za nastavak kontinuiranih aktivnosti sa Nacionalnom asocijacijom turističkih agencija Srbije –YUTA“, istakla je Tripković Marković, naglašavajući da bi model buduće saradnje mogao da se prošiiri i na polje istraživanja tržišta u Srbiiji koje nam je pojedinačno po broju dolazaka najveće.


Pobjeda: Ivica Stanković jedini kandidat za v.d. VDT\nTanjug 27. septembra 2019. 09:53\nPODGORICA – Tužilački savet na vanrednoj sednici koja je zakazana za danas, sa jednom tačkom dnevnog reda – donošenje odluke o izboru vršioca dužnosti vrhovnog državnog tužioca daće podršku aktuelnom šefu tužilačke organizacije Ivici Stankoviću, kojem mandat ističe 7. oktobra, piše Pobjeda.\nOvaj podgorički dnevnik piše da se niko nije javio na konkurs objavljen u avgustu, a da Tužilački savet mora da izabere tužioca koji će rukovoditi ovom institucijom do redovnog izbora novog.\nU kratkoj najavi sednice, na sajtu Tužilaštva, navodi se da je „odredbom člana 19 Poslovnika Tužilačkog saveta predviđeno da prilikom raspravljanja o kandidatima u postupcima izbora, ojenjivanja i prilikom odlučivanja o disciplinskoj odgovornosti javnost isključena”.\nInače, Stanković se nedavno našao u centru afere koju je pokrenuo predsednik Atlas Grupe Duško Knežević objavljivanje audio snimka telefonskog razgovora sa generalnim sekretarom u tužilaštvu Nenadom Vujoševićem, koji je navodno bio posrednim u davanju mita pomenutom tužiocu, a za sučajeve koji su pokrenuti protiv crnogorskog biznismena.\nStanković je odmah to demantovao, a u međuvremenu tvrdnje Kneževića negirao je i Vujošević, kome je zbog te afere određen pritvor do mesec dana.


Početak Karavana za klimu 3.0 u Nišu - La France en Serbie\nAccueil > Aktuelnosti i mediji > Održivi razvoj > Početak Karavana za klimu 3.0 u Nišu\nPočetak Karavana za klimu 3.0 u Nišu [fr]\nKaravan za klimu 2020, projekat čiji je idejni tvorac Francuski institut u Srbiji, sastoji se od jedne pedagoške izložbe koju je osmislio Centar za promociju nauke, uz podršku Kancelarije Programa Ujedinjenih Nacija za razvoj u Srbiji kao i Delegacije Evropske unije u Srbiji.\nIzložba predstavlja javnosti različite globalne posledice koje izazivaju klimatski poremećaji koji neposredno utiču na biodiverzitet. Sastavni deo izložbe su i interaktivni eksponati koje je osmislio Centar za promociju nauke, kao i kutak za društvene mreže koji je napravio Program Ujedinjenih Nacija za razvoj u Srbiji.\nKaravan za klimu 3.0 zvanično je otvoren u Oficirskom Domu u Nišu 29. septembra uz pomoć volontera udruženja ʺZeleni Ključʺ, nakon više odlaganja zbog zdravstvene situacije, u prisustvu partnera koji su održali nadahnute govore i istakli značaj očuvanja biodiverziteta, kao i našu obavezu da budemo aktivni kada su u pitanju klimatske promene. Poruke u sličnom duhu uputili su i predstavnici Gradske uprave u Nišu, Ministarstva zaštite životne sredine, Programa Ujedinjenih Nacija za razvoj u Srbiji, Centra za promociju nauke, Stalne konferencije gradova i opština, kao i Ambasade Francuske u Srbiji.\nNakon Niša, gde će ostati do 13. oktobra, Karavan za klimu boraviće i u Centru za kulturu "Vuk Karadžić" u Loznici do 20. oktobra, u Istraživačkoj stanici Petnica do 26. oktobra, u Svilajncu do 10. novembra, a potom i u Beogradu do 8. decembra, pre nego što nastavi svoje putovanje po Srbiji.\npublie le 05/10/2020


Han: Umesto političkih igara želimo da vidimo političku volju - European Western Balkans\nAutor EWB 21. 04. 2017.\nBEOGRAD – Lokalni lideri Zapadnog Balkana moraju da ulože veći napor, da nastave napredak ka EU, i da umesto političkih igara pokažu političku volju i prave reforme, jer je proširenje Evropske unije, uz sve uslove i kriterijume, najbolja bezbednosna politika koju je EU ikada imala, istakao je evropski komesar za proširenje i susedsku politiku Johanes Han.\nHan je, gostujući na Univerzitetu Prinston, kako prenosi portal European Western Balkans, rekao da reforme, umesto na papiru, moraju da budu sprovedene na terenu, pogotovo u oblastima vladavine prava i konkurentnosti.\n“To može da ugrozi poslovne modele pojedinaca, ali strateški ne postoji alternativa i građani to znaju”, naglasio je Han.\nKomesar je podvukao i da Evropska unija istovremeno mora bolje da koristi svoju privlačnu moć koju, kako je rekao, ne sme da uzima “zdravo za gotovo”.\n“To na najbolji način oslikava problem. Problem nije Rusija, već to što mi našu stranu priče ne prikazujemo sa dovoljno odlučnosti”, rekao je Han.\nHan je dodao i da je Evropska unija kičma rešenja za mnoge generacijske izazove i naglasio da su glavni principi evropskih integracija – mir, napredak, bezbednost, značajniji danas više nego ikada.\nKada je reč o Zapadnom Balkanu Han je dodao da je u tom delu Evrope politika “izvoza stabilnosti” naročito značajna.\n“Naš posao tamo nije završen. Veoma je važno da zadržimo kredibilnu, čvrstu perspektivu pristupanja EU u regionu da bi on bio oslonac za stratešku stabilnosti i reforme”, rekao je Han\nPrema njegovim rečima migrantska kriza pokazala je da je region već enklava unutar EU, i dodao da nije mali podvig činjenica da su nedavno lideri EU potvrdili da je ceo region na putu ka punopravnom članstvu u EU “posebno u vremenu kada je došlo do ”zamora od proširenja” i kada jedna članica napušta EU”.\n“Ako popustimo posvećenosti Balkanu, neko drugi bi mogao da se nametne i taj neko to već pokušava”, konstatovao je Han i zaključio da je EU najbolja opcija, ali da svi moraju da budu “spremni da zaigraju”.


Barum 145/80R13 75T POLARIS 5 zimska auto guma cena, cene Srbija, prodaja Beograd Novi Sad Niš\nBarum 145/80R13 75T POLARIS 5 zimska auto guma cene\ncena od 4.390,00 do 4.390,00 din | prodavnica (2)\nBarum 145/80R13 POLARIS 5 75T\nEPonuda nije internet prodavnica već Vam omogućava da brzo i lako nađete Barum 145/80R13 75T POLARIS 5 zimska auto guma po najjeftinijoj ceni. Naš cilj je da kupci budu što bolje informisani o ponudi Barum zimska auto guma 145/80R13 75T POLARIS 5 na tržištu Srbije. Vrlo lako nalazite željeni proizvod za kategoriju Zimske auto gume cene, ne morate da lutate od sajta do sajta za Barum Zimske auto gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Barum 145/80R13 75T POLARIS 5 zimska auto guma sa PRODAVCEM. EPonuda ne može da garantuje potpunu tačnost specifikacije i slika za Barum 145/80R13 75T POLARIS 5 zimska auto guma. Pre kupovine, podatke za Barum zimska auto guma 145/80R13 75T POLARIS 5 proverite na sajtu PROIZVOĐAČA.


RTCG - Radio Televizija Crne Gore - Nacionalni javni servis :: Kulturna galaksija :: Alen Delon primio počasnu Zlatnu palmu\nKANSKI FESTIVAL 20. 05. 2019. 14:26 >> 14:30 0\nVeliki francuski glumac Alen Delon primio je počasnu Zlatnu palmu na 72. Medjunarodnom festivalu u Kanu, rekavši da se ne seća kad je poslednji put bio toliko dirnut do suza.\n"Dugo nijesam toliko plakao", rekao je Delon (83) primajući nagradu od ćerke Anuške Delon uz veliki aplauz publike.\nUručenju Zlatne palme za životno djelo prisustvovali su sinoć francuski ministar kulture Frank Riester, predsjednik Kanskog festivala Pjer Leskir i njegov zamjenik Tijeri Fremo.\n"Odlazim, ali neću da odem prije nego što ne uputim zahvalnost. Publici dugujem to što sam zvijezda", rekao je Delon.\nGlumac sa velikom harizmom je prije uručenja nagrade prešao crveni tepih festivala uz zvuke muzike iz filma "Klan Sicilijanaca" Anrija Verneja u kojem glavne uloge igraju Delon, Žan Gaben i Lino Ventura. Delon je, vidno veoma dirnut dočekom publike, dao nekoliko autograma i zastajao da pozdravi prisutne.\nDelon, koji je sa organizatorima festivala imao godinama turbulentne odnose, do sada nije dobio nijedno priznanje sa te smotre. On je posljednji put na festivalu bio 2013. godine kako bi predstavio restauriranu verziju filma "Na žarkom suncu" Renea Klemana.\nUručenje nagrade izazvalo je polemiku u SAD-u, gdje je američko udruženje "Žene i Holivud" pokrenulo onlajn peticiju protiv Delona zbog njegovih ranijih verbalnih ispada na račun žena, migranata i homoseksualaca.\nDelon je sa izuzetnom filmografijom i burnim privatnim životom postao mit svjetske kinematografije s rijetkom harizmom, stilom i velikom fizičkom ljepotom.\nKanski festival Alen Delon


Objavljena deklaracija Odbranimo istoriju, protiv revizionizma | Autonomija\nObjavljena deklaracija Odbranimo istoriju, protiv revizionizma\n"Da prestanu da nam umesto bolje budućnosti stalno falsifikatima nude bolju prošlost"\nDeklaracija „Odbranimo istoriju“, koju je sačinila radna grupa sastavljena od najeminentnijih istoričara iz Srbije i zemalja regiona, objavljena je na završnoj konferenciji projekta „Ko je prvi počeo – istoričari protiv revizionizma“.\nČlanica radne grupe projekta, istoričarka Dubravka Stojanović, rekla je na konferenciji u Centru za kulturnu dekontaminaciju u Beogradu da je deklaracija „kruna projekta“. Ona je istakla da je neophodno ustati u odbranu istorijske nauke i učiniti sve da bi se zaustavile njene zloupotrebe. Stojanović je rekla da potpisnici deklaracije stoje iza deset principa koji se navode u njoj.\nU deklaraciji piše da je istorija nauka i nije plod proizvoljnog mišljenja, mora se zasnivati na istraživanju istorijskih izvora, njihovom proveravanju, poređenju, utvrđivanju preciznih i proverljivih činjenica, njihovoj analizi i sintezi. Navodi se da je istorija dinamična kao i svaka nauka i stalno dolazi do novih saznanja, dok je revizija istorije rezultat novih istraživanja, a nasuprot tome – istorijski revizionizam je manipulisanje istorijskim činjenicama radi postizanja zadatog političkog cilja. Istorija je disciplina kritičkog mišljenja, ona je multiperspektivna, celovita, nadnacionalna, kontekstualna, racionalna, slobodna i odgovorna.\nU deklaraciji, koju građani mogu da potpišu, navodi se preambula, kao i preporuke.\nStojanović je rekla da su odlučili da se obrate ministarstvima kulture s preporukom da vode računa kada podižu spomenike, lokalnim vlastima su preporučili da se prilikom menjanja imena ulica ili davanja imena školama trude da izbegnu ratne zločince iz Drugog svetskog rata i poslednjih ratova, a medijima su preporučili da postanu odgovorni i da ne daju prostor paraistoričarima.\nProjekat „Ko je prvi počeo – istoričari protiv revizionizma“, realizovalo je Udruženje Krokodil, a finansirala ga je Delegacije Evropske unije u Srbiji. U toku dvoipogodišnjeg projekta organizovane su dve velike konferencije u Beogradu i Novom Sadu, dvonedeljni rezidencijalni boravci za istoričare iz regiona, seminari za nastavnike i profesore istorije, kao i tri letnje škole namenjene studentima iz regiona.


Desetine hiljade Slovaka ponovo na ulicama traže smenu šefa policije\nBeta 5. aprila 2018. 19:55\nDesetine hiljada Slovaka izašle su danas na Trg Slovačkog narodnog ustanka u Bratislavi i ulice još 24 grada širom Slovačke da nakon smene vlade zahtevaju i smenu šefa policije i nezavisnu istragu ubistva novinara Jana Kucijaka i njegove verenice 21. februara.\nDanašnji protesti koje je sazvala inicijativa Za pristojnu Slovačku i studenti iz inicijative Nije nam svejedno, manje su masovni nego prethodnih nedelja kada su uspeli da sruše vladu premijera Roberta Fica, a u Bratislavi se okupilo prema proračunu Denjika N maksimalno 45.000 ljudi.\nDemonstranti su, medjutim jednako bučni i Slovaci ponovo u 25 gradova širom zemlje i nekoliko u inostranstvu zveckaju ključevima u rukama, kao u danima Plišane revolucije 1989. godine tada kao simbol da je komunistima odzvonilo.\n„Ministar unutrašnjih poslova Tomaš Druker tvrdi da mu je potrebno mesec dana da odluči o novom šefu policije. Ukoliko su političari bili u stanju da stvore novu vladu za dva dana, ne shvatamo kako ministar u roku od nekoliko dana nije u stanju da nadje novog šefa policije medju pristojnim policajcima“, saopštili su organizatori protesta Za pristojnu Slovačku, učenica Karolina Farska i Juraj Šeliga zašto ponovo izlaze na ulice.\nProtesti su počeli minutom ćutnje za Jana Kucijaka i njegovu verenicu Martinu Kušnirovu koji su i po priznanju slovačke policije ubijeni zbog tema italijanske mafije na istoku Slovačke i korupcije medju političarima u Slovačkoj kojima se taj mladi istraživački novinar bavio a sada su nastavile zajedno da istražuju njegove slovačke, nemačke, švajcarske, italijanske i poljske kolege.\n„Želimo da se afere na koje je ukazao Jan istraže a ne da se zataškaju. Smena šefa policije Tibora Gašpara je za to prvi korak. Želimo smenu i depolitizaciju izbora šefa policije“, kazali su danas na početku mitinga u Bratislavi Farska i Šeliga.\nU masi su i transparenti sa fotografijama bivšeg premijera Roberta Fica i njegovog ministra unutrašnjih poslova Roberta Kalinjaka koji su štiklirani zelenim, da su podneli ostavke uz fotografiju šefa policije, da ostaje još on.\nMasa je skandirala poznate parole sa ranijih protesta „Dosta je bilo SMER-a“, „U zatvor“, „Sramota“, „Nije nam svejedno“ i ponovo „Vanredni izbori“ a na transparentim je i parafraza jedne Ficove izjave da kada ne funkcioniše javna kuća treba promeniti prostitutke.\nNa transparentima i na odeći Slovaci masovno nose nalepnice i bedževe AllforJan sa siluetama Jana Kucijaka i njegove verenica Martine.\nU Košicama na istoku Slovačke demonstrantima su se pridružili i slovački poljoprivrednici u protestnoj vožnji kolone nekoliko desetina traktora koju su trubljenjem pozdravljali ostali vozači iako su uneli haos u popodnevnu saobraćajnu gužvu.\nUbijeni Kucijak u svom poslednjem, posthumno objavljenom nedovršenom članku pisao je o italijanskoj mafiji Ndrangeta koja zahvajujući vezama sa nekim funkcionerima SMER-a i korupciji medju političarima zloupotrebljava evropske dotacije slovačkim farmerima.\nUbistvo Kucijaka i njegove verenice izazvalo je u Slovačkoj najveću političku krizu i najmasovnije demonstracije od pada komunista novembra 1989. godine.\nZbog njih i pod pritiskom slovačkog predsednika Andreja Kiske koji je stao uz demonstrante, posle otezanja na kraju je 15. marta podneo ostavku lider slovačkih socijalista iz stranke SMER, dugogodišnji premijer Robert Fico a sa njim i cela vlada.\nNovu je formirao dotadašnji vicepremijer Peter Pelegrini uz smenu trećine ministara ali ponovo kao dotadašnju vladajuću koaliciju sa Slovačkom narodnomstrankom i strankom slovačkih Madjara Most Hid.


Kon: Država da shvati da nema više vremena, pojedinac da izbegne zaražavanje - Jutarnje.rs\nKon: Država da shvati da nema više vremena, pojedinac da izbegne zaražavanje\nEpidemiolog Predrag Kon ocenio je danas, povodom aktuelne epidemiološke situacije u Srbiji, da država “mora da shvati da nema više vremena” a da je pojedinac “mora da izbegne zaražavanje”.\nČlan vladinog Kriznog štaba za suzbijanje epidemije napisao je na Fejsbuku i da zdravstveni radnici “moraju da izdrže” u uslovima stalnog rasta broja novoinficiranih, onih kojima je potrebno bolničko lečenje ali i preminulih od posledica infekcije.\n“Šta može država da uradi? Da shvati da nema više vremena…Šta može pojedinac da uradi? Da izbegne zaražavanje…Šta mogu zdravstveni radnici da urade? Da izdrže… Moramo da usporimo virus”, naveo je Kon.\nOn je ranije izjavio da je Krizni štab predložio nove mere, medju kojima ograničavanje rada ugostiteljskih objekata do 18 časova u naredne dve nedelje i obavezu nošenja maske i na otvorenom u pešačkim zonama, dok je ministar zdravlja Zlatibor Lončar juče najavio da će mere biti usvojene “za dan ili dva”\nPrethodni tekstUN traže objašnjenje Srbije zbog postupka Uprave za sprečavanje pranja novca\nSledeći tekstJeremić: Nema slobode dok Aleksandar Obradović ne bude oslobođen, a Vučić osuđen


Đelić učestvovao na globalnom Forumu o nauci i tehnologiji u društvu\nĐelić učestvovao na globalnom Forumu o nauci i tehnologiji u društvu – Personal magazin\nPotpredsednik Vlade za evropske integracije i ministar za nauku i tehnološki razvoj Božidar Đelić učestvovao je 5. i 6. oktobra na šestom globalnom Forumu o nauci i tehnologiji u društvu…\nPotpredsednik Vlade za evropske integracije i ministar za nauku i tehnološki razvoj Božidar Đelić učestvovao je 5. i 6. oktobra na šestom globalnom Forumu o nauci i tehnologiji u društvu koji je održan u Kjotu, u Japanu.\nU saopštenju Kabineta potpredsednika Đelića navodi se da je na ovom forumu, koji se smatra pandanom Svetskom ekonomskom forumu, učestvovalo dvadeset pet ministara nauke iz celog sveta, deset dobitnika Nobelove nagrade i više od hiljadu naučnika, preduzetnika i državnika.\nĐelić je govorio na ministarskom panelu o naučnoj i tehnološkoj diplomatiji i međunarodnoj saradnji i predstavio Nacrt strategije naučnog i tehnološkog razvoja Srbije.\nTokom ova dva dana on je održao više od dvadeset bilateralnih sastanaka.\nSa direktorom Američke fondacije za nauku (NSF) Ardenom Bementom postignut je dogovor o potpisivanju međudržavnog sporazuma koji će srpskim naučnicima olakšati pristup američkim programima, dok je predsednik Evropske naučne fondacije Marja Makarov predložila da njena organizacija izvrši evaluaciju naučnog sistema Srbije.\nTakođe, dogovoreno je da direktori naučnih sektora globalnih farmaceutskih švajcarskih kompanija „Roš“ i „Novartis“ posete Srbiju kako bi razmotrili pokretanje zajedničkih projekata u domenu biomedicine.\nSa predsednikom svetskog proizvođača telekomunikacione opreme „NEC“ Hadžimeom Sasakijem postignut je dogovor o razmatranju Srbije kao investicione destinacije te globalne grupe.\nĐelić se sastao i sa glavnim urednikom časopisa „Nature” Filipom Kambelom, sa kojim je postignut dogovor o tome da ovaj prestižni časopis napravi izveštaj o napretku Srbije u domenu nauke, dodaje se u saopštenju.\nĐelić učestvovao na globalnom Forumu o nauci i tehnologiji u društvu was last modified: October 7th, 2009 by Redakcija\nAdobe predstavio LiveCycle Enterprise Suite 2


KAKAV FUDBAL Iz prve, petom, za uživanje: Evo zašto Liga šampiona stiže u Lajpcig /VIDEO/\nNije to bila obična utakmica, to je bio spektakl kakav samo nemački fudbal može da priredi. Fudbalska magija za uživanje tokom 90 minuta i prava je šteta što je morala nekad da se završi. Reporter Blicsporta imao je priliku uživo da posmatra utakmicu pretposlednjeg 33. kola Bundeslige u Lajpcigu između Red Bula i Bajerna - 4:5.\nIz prve, sa najviše tri dodira, jednostavno, a to je zapravo najteže... Menjanje strane u stilu Pirla ili Ćavija, sjajni potezi, driblinzi, fudbal za uživanje koji ujedno donosi rezultat, i to kakav. Ako se neko pitao zašto je Red Bul u Ligi šampiona evo i odgovora.\nKao što je pisalo ispod zapadne tribine sa najvatrenijim navijačima: "Fenomen od osam godina je na međunarodnoj sceni", u slobodnom prevodu objašnjava kako je tim iz Lajpciga za kratko vreme bajku pretvorio u stvarnost. Red Bul je 2009. godine stao uz klub u gradu iz Istočne Nemačke koji živi za fudbal i pod komandom trenera Ralfa Hazenhutla igra neverovatno.\nNema velike zvezde, ali ima u odbrani fantastičnog štopera Upamekana, sjajnog vezistu Nabila Keitu koji drži sve konce, dok se napred ne zna da li veća opasnost preti od Zabicera, Forsberga, Poulsena ili najboljeg igrača Tima Vernera.\nIgraju sjajan fudbal, dospeli su do drugog mesta koje ih je direktno lansiralo u Ligu šampiona i mogu neki da ih ne vole, ali mogu samo da im zavide. Za osam godina su postali sila u Nemačkoj i na oproštaju od domaće publike za ovu sezonu, pred krcatim tribinama, nadigrali veliki Bajern i na kraju platili danak neiskustvu.\nKad je faul, nema stajanja i stavljanja ruku na bokove, samo se gleda što pre da se odigra. Raspravu sa sudijama je nemoguće videti... Zato su "bikovi" iz Lajpciga magičnim potezima Vernera i drugova i stigli do 4:2 na opšte oduševljenje "Red Bul arene", ali su u samom finišu, od 84. minuta preko sudijske nadoknade, dozvolili Levandovskom, Alabi i Robenu da pokažu kako Bajern nikad ne odustaje.\nLeto je vreme za učenje i nema sumnje da će Lajpcig biti hit i na evropskoj sceni.\nBONUS VIDEO: Navijači u transu, histerija kad se pojave fudbaleri Bajerna\nNA MIŠIĆE Bavarci posle penala izbacili Lajpcig\nBUNDESLIGA Bajern u laganom ritmu pred Ligu šampiona, goleada u Lajpcigu, Kostić i Hamburg hvataju poslednji voz za opstanak\nNEMA MU POMOĆI Lajpcig produžio agoniju Kelna posle Zvezde\nSrle Sledeca sezona kao Lester, borba za opstanak


Investicija od 3 milijuna KM: Banja Luka dobiva sportski centar na Laušu | Manager.ba\nmanager.ba/akta.ba BiH 22 rujna, 2021\nNajveću korist od izgradnje ovog sportskog objekta imat će direktni korisnici – atletski i nogometni klubovi, ali nemjerljiva je korist za društvenu zajednicu, ako se uzme u obzir činjenica da je atletika jedan od ključnih bazičnih sportova za pravilan razvoj djeteta i zdravlje naše populacije.\nBanja Luka će dobiti moderan multifunkcionalan sportski centar na Laušu, koji će sadržavati stadion s atletskom stazom, dvoranu borilačkih sportova, kao i ostali sadržaj za poboljšanje trenažnih procesa sportista i rekreativaca.\nUkupna vrijednost ovog projekta iznosi oko tri milijuna KM od kojih je milijun maraka, koje će osigurati Republika Srbija, predviđen Nacrtom rebalansa gradskog budžeta.\nDodatnih milijun KM Grad planira da osigura kroz emisiju obveznica, nakon čega će se i taj iznos naći u prijedlogu rebalansa budžeta za ovu godinu.\nOva sredstva od dva milijuna KM bit će dovoljna da se izgradi stadion s atletskom stazom, a u sljedećoj godini bit će osigurana dodatna sredstva od oko milijun KM za dvoranu borilačkih sportova.\nInformacije koje senzori prikupljaju se šalju komunalnoj službi koja se bavi odvozom otpada i na...


Utvrđivanje finansijskog rezultata - Seminarski Diplomski Radovi\nDatum i vreme: 26-06-2022, 05:43 AM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Finansije / Utvrđivanje finansijskog rezultata\nU ovom seminarskom radu govori ćemo o utvrđivanju finansijskog rezultata.\nRad će se sastojati iz delova:\n•\tUtvrđivanje finansijskog rezultata u kome ćemo pisati o knjiženju utvrđivanja finansijskog rezultata, koje su metode utvrđivanja finansiskog rezultata\n•\tRashodi (poslovni, finansiski, ostali, rashodi po osnovu obezbeđenja imovine, gubici). U ovom delu pisaćemo o tome šta rashodi predstavljaju, šta je cilj poslovanja i kada ostvarujemo dobitak, a kada gubitak.\n•\tPrihodi kao deo o kome ćemo pisatai predstavljeni su kao priliv ekonomskih koristi.\n•\tZaključivak računa uspeha\n•\tRačun gubitka ili dobitka\n•\tUtvrđivanje rezultata\nFinansijski rezultat je razlika između rashoda i prihoda.\nFinansijski rezultat se utvrđuje periodično, kada to nalažu zakonski propisi ili prema potrebama menadžmenta ili vlasnika poslovnog subjekta. Dobija se upoređenjem prihoda i rashoda kao tokova rentabiliteta u određenom vremenskom periodu (za godinu, šest meseci...)\nUtvrđivanje finansijskog rezultata se vrši preko knjigovodstvenih računa i u bilansu uspeha. U bilansu uspeha prikazuju se značajni segmenti rezultata\n•\tPoslovni rezultat\n•\tRezultat finansiranja\n•\tNeposlovni i vanredni rezultat\n•\tBruto rezultat pre oporezivanja i\n•\tNeto rezultat...\n1.\tutvrđivanje finansijskog rezultata...............................2\nknjiženje utvrđivanja finansiskog rezultata....................................2\n2.\tmetode utvrđivanja finansijskog rezultata............3-4\nmetoda troškova prodatih učinaka................................................3\nmetoda ukupnih troškova............................................................3\n3.\trashodi-klasa 5......................................................................5-6\n4.\tprihodi-klasa 6.........................................................................7\n5. grupa 71-zaključak računa uspeha......................................8\n6.\tgrupa 72-račun dobitka ili gubitka......................................8\n7.\tutvrđivanje rezultata...............................................................9\nGeneza finansijskog izveštavanja derrick 0 1,428 06-02-2014 10:42 PM\nPojam, značaj i uloga finansijskog tržišta derrick 0 2,291 31-08-2013 05:13 PM\nRazvoj i karakteristike finansijskog tržišta u Srbiji derrick 0 2,116 31-08-2013 05:11 PM\nUloga finansijskog sistema u privrednom sistemu Maja 0 1,713 02-03-2012 05:35 PM\nElementi finansijskog sistema Dzemala 0 1,618 09-08-2010 09:35 PM


NARODNA SKUPŠTINA RS: 11. SEPTEMBRA 2015. GODINE SASTANAK PARLAMENTARANE GRUPE ZA OTVORENI PARLAMENT I GLOBALNE ORGANIZACIJE PARLAMENTARACA ZA BORBU PROTIV KORUPCIJE U SRBIJI - ZVANIčNO PREDSTAVLJANJE PARLAMENTARNE GRUPE ZA OTVORENI PARLAMENT, IZBOR PREDSEDNIKA IZVRšNOG ODBORA GLOBALNE ORGANIZACIJE PARLAMENTARACA ZA BORBU PROTIV KORUPCIJE U SRBIJI\nDrugi sastanak Parlamentarane grupe za otvoreni parlament biće održan u petak, 11. septembra 2015. godine, u 11 časova, sala 3 i Centralni hol.\n1. Predstavljanje rezultata istraživanja javnog mnjenja "Znanje, zainteresovanost i stavovi građana prema ulozi i radu Narodne skupštine RepublikeSrbije"\n2. Zvanično predstavljanje Parlamentarne grupe za otvoreni parlament.\nDeveti sastanak Globalne organizacije parlamentaraca za borbu protiv korupcije u Srbiji biće održan u petak, 11. septembra 2015. godine, u 12 časova, u sali II.\n- Usvajanje zapisnika sa osmog sastanka Globalne organizacije parlamentaraca za borbu protiv korupcije u Srbiji;\n1. Izbor predsednika Izvršnog odbora Globalne organizacije parlamentaraca za borbu protiv korupcije u Srbiji;\n2. Dogovor o učešću i predstavniku Globalne organizacije parlamentaraca za borbu protiv korupcije u Srbiji na Šestoj globalnoj konferenciji parlamentaraca protiv korupcije, u Džakarti u Indoneziji, od 6. do 8. oktobra 2015. godine;


Sportski savez Beograda – Page 236\nVESLANJE Srpski dvojac Miloš Vasić, Nenad Beđik u subotu, 14. jula 2018, od 13,14 č boriće se za plasman u finale Trećeg, poslednjeg ovogodišnjeg, Svetskog kupa koji se održava u Lucernu. Posle pobede u petoj grupi kvalifikacija u petak pre podne, naš čamac je u popodnevnom\nKUGLANJE Prelazni rok u Kuglaškim savezima Srbije i Vojvodine je završen. Prema nezvaničnom izveštaju iz registracionog područja KSV (zvanični će saopštiti registraciona komisija), superligaš Kordun iz Kljajićeva, nekadašnji šampion države ostao je bez četvorice: Siniša Zavođa i Milan Kosanović otišli su u ekipu vojvođanskog ligaša Vihora\nKATARINA MARICKI 21. U PLZENJU\nSTRELJAŠTVO Češki grad Plzenj od danas do nedelje je domaćin tradicionalnog mitinga „Streljačke nade“, koji se ove godine održava 28. put, a okupio je mlade takmičare iz dvadesetak zemalja. Prvog dana na vatrenu liniju su izašle dve reprezentativke Srbije. Katarina Maricki je zauzela 21. mesto u\nBOKS Sportska hala u Subotici ovih dana poprište je borbi mladih boksera iz 23 zemlje sveta. Ukupno 150 bokera (77 muškarca i 73 žene) takmiči se na prestižnom međunarodnom turniru u boksu gde se bore za trofej “Vojvođanska Zlatna rukvica” koji se dodeljuje najboljem bokseru i\nPrevious 1 … 235 236 237 … 353 Next


Protest protiv ksenofobije\n„Sloboda, sloboda“ uzvikivali su na srpskom zajedno i građani koji su došli da podrže migrante i nekolicina migranata koji su se prihvatili transparenta „Očistimo Beograd od ksenofobije“. Transparent su razvili levičari okupljeni oko Saveza komunističke omladine Jugoslavije (SKOJ) koji su došli u isto vreme kada i pojedini učesnici „Protesta protiv diktature“ na skup podrške migrantima u parku kod Ekonomskog fakulteta i obližnje glavne autobuske stanice u Beogradu.\nNjih nekoliko desetina se okupilo na najavljenom kontraprotestu, iako je prethodno grupa studenata Ekonomskog fakulteta otkazala planirani protest kojim su hteli da traže izmeštanje migranata iz okolnog parka i garaža u blizini fakulteta zbog, kako je navedeno na Fejsbuk profilu jednog od njih, "nehigijenskih i nebezbednih uslova studiranja", usled prisustva migranata u okolini fakulteta. Međutim, u park su došli pojedini stanari iz okolnih zgrada kako bi izrazili nezadovoljstvo zbog stanja u parku, za koji kažu da je nebezbedan zbog migranata.\n„Mi smo ovde organizovali skup kako bismo se suprotstavili ksenofobičnom i rasisitičkom protestu koji je, na svu sreću, otkazan“, rekao nam je Aleksandar Đenić iz SKOJ-a.\nOn kaže da je potpuno licemerno da se neko poziva na bezbednost kada je pre izbeglica u tom parku bilo „leglo prostitucije i kriminala“.\n„Takođe mi smo ovde da se solidarišemo sa svim ljudima koji su izbegli zbog užasa rata koji je izazvao američki imperijalizam kao što je to bilo i ovde“, kaže Đenić.\nNa drugoj stanari okolnih zgrada uz transparente „Obezbedite dostojanstven život i nama i migrantima“. Ana Sudar kaže da je tu jer je „život u Savamali postao neizdrživ“.\n„U pet sati popodne sam izašla sa detetom od četiri i po godine ispred zgrade i pijani migrant je nasrnuo na mene. Mi ne smemo da izađemo, ne smemo da se krećemo, a da ne pričam o smradu, o zarazama, o uništavanju naše imovine, da vam pokažem auto na šta liči na parkingu“, kaže Ana.\nOna dodaje da nema ništa protiv migranata.\n„Nisam ja rasista, ovde se radi o našim pravima koja su ugrožena“, kaže ona a na pitanje kome se obraća sa tog mesta odgovara Vladi Srbije.\n„Jer je i policija rekla da je gospodin Vučić kriv za ovu situaciju, niko drugi nego on je kriv“, konstatuje Ana Sudar.\nPodršku migrantima pružili su i pojedini učesnici dosadašnjeg „Protesta protiv diktature“ koji protestuju od predsedničkih izbora nezadovoljni opštim stanjem u zemlji. Jedna od njih, Snežana Đorđević, kaže da se solidariše sa svim potlačenim ljudima na svetu.\n„Za vladavinu prava sam, za institucije koje će raditi svoj posao. Plaćeno je da se vodi računa o azilantima i to je neko u sistemu trebalo da reši na vreme“, kaže ona.\nNa ovom okupljanju često je odzvanjalo „Ua“ koje su pojedini učesnici „Protesta protiv diktature“ upućivali „levičarima“, nezadovoljni njihovim prisustvom, kao i stanari okolnih zgrada onima koji podržavaju migrante. Migranti, koji si igrali odbojku ili sedeli na klupama u parku, sa manjim ili većim interesovanjem posmatrali su šta se dešava.\n„Ovi ljudi ne rade ništa u parku. Dolaze ovde po hranu i odmaraju. Mi nismo teroristi. Tražimo samo mir. Otvorite granicu i mi ćemo otići“, kaže dvadesetogodišnji Džuel iz Bangladeša koji u Beogradu boravi mesec dana.\nNa javnim površinama kod autobuske stanice i Ekonomskog fakulteta, u parku i garažama, prema nezvaničnim podacima boravi oko hiljadu migranata. U Srbiji, u pet stalnih i 13 prihvatnih centara kojima rukovodi Komesarijat za izbeglice i migracije, prema zvaničnim podacima nalazi se oko šest hiljada migranata.


PBILD napravio Devinfo bazu podataka za jug Srbije - juGmedia\nLESKOVAC – U Leskovcu je danas prezentovana Devinfo baza podataka za 13 opština Jablaničkog i Pčinjskog okruga sa više od 140 indikatora o stanju i stepenu razvijenosti lokalnih samouprava.\nNa prikupljanju podataka i izradi baze dve godine su radili predstavnici donatorskog programa PBILD i Republičkog zavoda za statistiku.\nDevinfo baza podataka dostupna je na sajtu Zavoda za statistiku i jednim klikom na kompjuteru može se saznati sve о ekonomiju, privredi, zdravstvu, obrazovanju, kao i podaci iz drugih oblasti.\n„Protok podataka je do sada bio uglavnom jednosmeran, od lokalnih samouprava ka republičkim institucijama, što je otežavalo proces donošenja odluka i razvojnih politika na lokalnom nivou. Devinfo baza čini komunikaciju dvosmernom“, ocenio je leskovački gradonačelnik Goran Cvetanović.\nTatjana Strahinjić Nikolić iz PBILD-a je kazala da je problem svakog razvojnog programa na jugu Srbije ležao u nedostatku podataka i da će ova baza, koja će biti obnavljana svakih šest meseci, olakšati posao i lokalnim samoupravama i civilnom sektoru.\nZaplanje spalo na dečijeg zubara\nVeliko spremanje Leskovca\nLESKOVAC – U ulici Mlinskoj danas je bilo poređano na desetine kupova zemlje koja se tokom zimskih meseci u slojevima lepila za ivičnjake. Radnici…\nVRANJE - Na području Policijske uprave u Vranju 22. septembra ove godine registrovana je jedna saobraćajna nezgoda u kojoj je jedno lice zadobilo teške…\nTribina „Srbi(ja) pred tribunalom u Hagu“ na Pravnom fakultetu\nBudući diplomirani pravnici, sudije i advokati moći će na svom fakultetu da saznaju nešto više o haškim presudama od poznatog advokata Gorana Petronijevića…\nМурџамалац na Gradonačelnik o protestima i optužbama (video)\nKristina na Cvetanović: Kija Kockar, pena parti, pabovi, kafići i restorani nisu poštovali preporuke (video)


Makron: Žalim zbog odluke Irana, ima još vremena za dijalog - Glas Srpske\nTanjug 17.06.2019 22:48\nPariz - Francuski predsjednik Emanuel Makron izjavio je danas da žali zbog iranske najave da će premašiti dozvoljenu granicu obogaćenog uranijuma, ali i da će Pariz nastaviti pregovore s Iranom i njegovim saveznicima kako bi se izbegla dalja eskalacija u regionu.\n“Žalim zbog iranskih saopštenja objavljenih danas, ali kako je Međunarodna agencija za atomsku energiju (IAEA) naglasila, Iran poštuje svoje obaveze i snažno ga ohrabrujemo da bude strpljiv i odgovoran “, rekao je Makron na konferenciji za novinare koju je održao zajedno sa ukrajinskim predsjednikom Zelenskim koji je u zvaničnoj posjeti Parizu, prenosi Rojters.\n“Svaki oblik eskalacije ne vodi nas u pravom smeru i neće pomoći ni Iranu ni međunarodnoj zajednici, tako da ćemo učiniti sve što možemo sa našim partnerima kako bismo odvratili Iran i pronašli put ka mogućem putu za dijalog”, rekao je Makron.\nPlan Irana o prekoračenju granica za nuklearno obogaćivanje predstavlja “nuklearnu ucjenu” i na nju se mora odgovoriti povećanim međunarodnim pritiskom, izjavio je danas portparol Savjeta za nacionalnu bezbjednost Bijele kuće Geret Markiz.\n“Predsjednik Tramp je jasno stavio do znanja da nikada neće dozvoliti Iranu da razvije nuklearno oružje”, rekao je on.


Rekordna nezaposlenost u Japanu | Hronika\nPočetna strana > Hronika > Rekordna nezaposlenost u Japanu\nRekordna nezaposlenost u Japanu\nTOKIO - Nezposlenost u Japanu dostigla je u julu rekord, deflacija se pojačala a potrošnja stanovništva smanjila - što je trostruka doza loših vesti za premijera Taroa Asoa i njegovu partiju koju čeka gotovo siguran poraz na parlamentarnim izborima u nedelju.\nStopa nezaposlenosti od 5,7 odsto je najveća u Japanu posle Drugog svetskog rata i veća je od junskih 5,4 procenata, saopštila je danas vlada. Dosadašnji rekord je bio 5,5 odsto, poslednji put dosegnut aprila 2003.\nCene padaju zbog nevolja na tržištu rada. Maloprodajne cene manje su za takođe rekordna 2,2 procenta u julu u odnosu na isti mesec prošle godine.\nBrojke su objavljene samo dva dana pred parlamentarne izbore, koji se doživljavaju kao referendum o načinu na koji se vladajuća partija odnosi prema privredi. Sve procene govore da će Liberal-demokratska partija, koja je gotovo neprekidno na vlasti pola veka, biti do nogu poražena da strane opozicione Demokratske partije Japana.


Mnogi evropski velikani su zbog manjka u kasi ovog leta bili manje nego inače aktivni na transfer pijaci, a među njima je i slavni Real iz Madrida.\nKlub iz španske prestonice, dobar deo sredstava morao je da obezbedi za rekonstrukciju stadiona "Santijago Bernabeu", tako što je uzeo kredit kod jedne američke banke, pa su i pored uspešne sezone u kojoj je osvojena Primera i Superkup Španije, mere štednje i dalje na snazi.\nReal je zaradio oko sto miliona evra od prodaje igrača, a dobar deo sredstava su uštedili nakon što su smanjene plate, te jedan deo fudbalera poslat na pozajmice, čime je budžet dodatno rasterećen.\nIpak, sve to nije bilo dovoljno, pa su u pomoć priskočili i igrači. Kako prenosi španski radio "Kadena Kope" kapiten Serhio Ramos je zatražio od kluba da igračima ne isplati premije koje su dogovorene po slovu ugovora.\nFudbaleri Reala su odlučili da odustanu od bonusa za osvajanje domaćem prvenstva, koji iznosi 700 hiljada evra i onog za Superkup (300.000 evra), te u klupskoj kasi ostavili oko 25.000.000 evra.


Dragan Filipović dobitnik priznanja „Planeta Biznis“ - Nira Press\nPočetna » Dragan Filipović dobitnik priznanja „Planeta Biznis“\nNajbolji menadžer u Srbiji u 2019. godini i dobitnik priznanja „Planeta Biznis“, po oceni redakcije Magazina Biznis, je Dragan Filipović, predsednik Izvršnog odbora i generalni direktor Generali Osiguranja Srbija i predsednik Upravnog odbora Generali Osiguranja Crna Gora. „Planeta Biznis“ pripala je Filipoviću, za uspešno upravljanje kompanijom i doprinos razvoju industrije osiguranja u Srbiji\nRadojka Nikolić,glavna urednica Magazina Biznis uručuje nagradu Draganu Filipoviću, na svečanosti 24. februara 2020. u beogradskom hotelu Crowne Plaza\nU najkraćem, Dragan Filipović je menadžer koji je u prošlih 26 godina izgradio blistavu karijeru, radeći najpre u najvećoj domaćoj privatnoj kompaniji a potom u industriji osiguranja. Dragan Filipović (rođen 1968. g.), odmah posle diplomiranja na Ekonomskom fakultetu u Beogradu, zaposlio se 1994. godine u Delta Holdingu i bio odgovaran za razvoj nekoliko različitih profitnih centara: Delta Auta od juna 1996. do septembra 1999; Delhema od septembra 1999. do septembra 2002; Delta Maxi Grupe od septembra 2002. do marta 2010.\nOd 2002. godine rukovodi Delta Maxi Grupom do marta 2010. Tokom njegovog mandata Delta Maxi je postao BROJ JEDAN nacionalni trgovinski lanac, a širenjem poslovanja u Bugarskoj, Albaniji, Crnoj Gori i Bosni i Hercegovini i postaje i regionalni trgovinski lanac.\nSa uručenja priznanja\nOd marta 2010. do maja 2014. bio je podpredsednik Delta Holdinga za strateška partnersta, a potom zamenik generalnog direktora i član izvršnog odbora Generali Osiguranja Srbija od maja 2011. godine.\nOd januara 2016. godine, Filipović je predsednik Izvršnog odbora i generalni direktor Đenerali Osiguranja Srbija i predsednik Upravnog odbora Đenerali Osiguranja Crna Gora. Filipović je i član Generali Leadership Group, koju čini 200 najistaknutijih menadžera Generali grupe.\nKompanija Đenerali osiguranje, na čijem je čelu, zapošljava oko 1.500 ljudi u Srbiji. U prvih devet meseci 2019. Đenerali je ostvario premiju od 17 milijardi dinara što predstavlja rast od 4,1 odsto u odnosu na isti period prošle godine. Sa tržišnim učešćem od 21,4 odsto i ukupnom premijom od preko 21,4 milijardi dinara, Đenerali je druga najveća kompanija na srpskom tržištu osiguranja.\nMoto Dragana Filipovića je: “Ciljajte prema mesecu, čak i ako promašite, završićete među zvezdama”\n– Deo ove nagrade pripada i mojim zaposlenima, jer sam zagovornik timskog rada. Zato smo u prošloj godini imali rekordnu godinu, kada je reč o zadovoljstvu zaposlenih, ali i klijenata u Generali osiguranju – rekao je Filipović, zahvaljujući na uručenoj nagradi.


Hrvatska – Zemljotresi i posledice: Kao posle rata (Vreme 1567)\nU pomoći unesrećenima nije bilo ni diskriminacije ni patologije – svi su pomagali svima, niko nikoga nije pitao za nacionalnost, tragedija je unela duh jednakosti, ne tako čest na ovim prostorima. Ali, politički potresi tek slede\nHrvatska – Štrajk prosvetnih radnika: Više od protesta (Vreme 1509)\nUporan, dobro organizovan i masovan štrajk prosvetnih radnika moao bi biti prekretnica u Hrvatskoj. Jer oni nisu demonstrirali protiv "Jugoslovena", "četnika", "Pupovca", "komunizma" i sličnih strašila iz prošlosti koja najlakše mobilišu građane na bunt, već za ovovremensku socijalnu pravdu\nMemoari: Kako je to stvarno bilo (Vreme 1352)\nMoj život Vladimira Velebita skinuće neke nezaslužene pozlate, ali i istaći neke prećutane zasluge. U tom smislu Moj život je i bilans potrošenih energija jednog idealizma, za koji do danas nije nađena zamena\nPogled iz Hrvatske: Najcenjeniji gost (Vreme 1209)\nHrvatska prema Tesli danas ima ambivalentan odnos. Neosporno je da je on "domovine sin", kao što je, uglavnom, van dileme i to da je bio Srbin\nJoš jedanput za Branka Ćopića: U traganju za izgubljenim zavičajem (Vreme 1111)\nHrvatsko-slovenački sukob: Slovenci bi ubili i Bambija (Vreme 938)


Ruska vakcina protiv kovid -19 Sputnjik V efikasna je oko 83 odsto protiv delta varijante virusa, što je niže nego što se ranije mislilo, potvrdio je danas ministar zdravlja Mihail Muraško.\nProizvođači vakcine u junu su saopštili da je Sputnjik V oko 90 odsto efikasan u odnosu na delta soj, a ruski ministar je saopštio da najnoviji rezultati pokazuju da je ta efikasnost oko 83 odsto, prenosi TASS.\nMuraško je rekao i da efikasnost vakcine Sputnjik V protiv teškog toka bolesti, koji zahteva hospitalizaciju, premašuje 95 odsto.\nDirektor Instituta Gamaleja Aleksandar Ginsburg, koji je razvio vakcinu, poručio je danas da je Sputnjik V bezbedna i efikasna vakcina protiv svih poznatih sojeva korona virusa.\nRuske vlasti smatraju da je delta varijanta odgovorna za porast slučajeva korona virusa u junu i julu, kao i nespremnost stanovništva na imunizaciju uprkos širokoj dostupnosti vakcina.\nMOŽE DA POJAČA EFEKAT Ruski ministar zdravlja: Kombinacija Sputnjika V i sezonske vakcine protiv gripa je dobra\nRezultati prve i druge faze testiranja: "Sputnjik lajt" stvara jak imunitet, evo kod koga posebno\nItalijani potvrdili: "Sputnjik V" efikasan 82 odsto i protiv DELTA SOJA


Ruska avijacija pogodila most preko reke Eufrat - Sputnjik Srbija\nRuska avijacija pogodila most preko reke Eufrat\n18:09 22.10.2015 (osveženo 18:38 22.10.2015) Preuzmite kraći link\nRuska avijacija pogodila je most preko reke Eufrat u Siriji, prekinuvši snabdevanje oružjem i sredstvima dela terorista Islamske države iz Iraka, izjavio je načelnik glavne operativne uprave Generalštaba Rusije, general-pukovnik Andrej Kartapolov.\n„Ključni objekat logističkog lanca je most preko reke Eufrat u oblasti Dejr ez Zora. Danas su ruski piloti pogodili ovaj objekat i zahvaljujući tome teroristi više ne mogu da koriste most za svoje namere“, rekao je Kartapolov na konferenciji za novinare.\nPrema njegovim rečima, ovu maršrutu isporuke oružja, municije i materijalnih sredstava grupacijama Islamske države iz Iraka otkrile su ruske bespilotne letelice.\n„Želim da naglasim da je udar nanet upravo u rejonu koji se, kako tvrde naši američki partneri, nalazi pod punom kontrolom Islamske države“, dodao je Kartapolov.\nPrema njegovim rečima, sirijski odredi su zahvaljujući ovom napadu posle više od godinu dana, prešli u ofanzivu i preuzeli jedno od uporišta boraca.\nprekid snabdevanja, borba protiv terorizma, vazdušni udari, Andrej Kartapolov, Sirija


CRNA GORA I STEFAN NEMANJA- osvajač ili povratnik na đedovinu:\nTvrdnju da Nemanja nije osvojio Duklju, već je samo “vratio” ono što mu pripada, ovaj istoričar temelji na rečenici iz “Žitija svetog Simeona”, koje je napisao Nemanjin sin Stefan Prvovjenčani. Ta rečenica glasi: “Povrati Dioklitiju i Dalmaciju, otačastvo i rođenje svoje, pravu dedovinu svoju...” Dakle, Blagojević konstatuje da je Nemanja zauzimanjem Duklje vratio ono što mu pripada, temeljeći svoju konstataciju na tvrdnji Nemanjinog sina i političkog nasljednika Stefana Prvovjenčanog. To što Stefan Prvovjenčani tvrdi sasvim je razumljivo, jer bi bilo neprirodno da osnivača dinastije kojoj pripada označi osvajačem. Međutim, kada istoričar bezrezervno prihvati takvo mišljenje kao utemeljeni naučni stav, onda je to znak problematičnog istoriografskog mišljenja. To je isto kao kada bi istoričar naše epohe konstatovao da je Slobodan Milošević “Bosni donio mir”, i to samo na osnovu toga što je haški pritvorenik nedavno izjavio da je bio bosanski mirotvorac. Istoričari, po prirodi svog zanata, ne mogu stavove političke elite o sebi tretirati kao istoriografski stav o toj eliti. Valjda je poznato da vladari i njihovi nasljednici nemaju običaj da svoje osvajačke pohode ili greške nazivaju pravim imenom. Umjesto toga, oni uvijek nađu neki “utemeljeni” istorijski ili moralni razlog za izvršenu otimačinu ili promašaj. U ovom slučaju, istoričar Blagojević je jednu od tipičnih ideoloških fraza prihvatio kao naučni stav, i to ideološku frazu koja se nalazi u jednom hagiografskom spisu. U kojoj je to ozbiljnoj istoriografiji žitije sveca može biti tretirano kao relevantan istorijski izvor? U slučaju Nemanjića, hagiografije jedino mogu biti izvor za izučavanje njihove ideologije.


Tanjug 4. juna 2021. 08:28\nPORTLAND, 4. Juna (TANJUG) – Košarkaši Denvera pobedili su Portland sa 126:115 i sa 4:2 u pobedama i plasirali se u polufinale plej-ofa Zapadne konferencije NBA lige.\nNagetsi su uspeli da nadoknade zaostatak od 14 poena u trećoj četvrtini i zahvaljujući još jednoj izvanrednoj partiji Nikole Jokića dođu do važnog trijumfa.\nSrpski centar zabeležio je 36 poena (13-22 šut iz igre, 8-8 penali), osam skokova i šest asistencija za 36 minuta igre.\nKljučne trojke u poslednjoj četvrtini za Denver su pogađali Moris, Jokić i Ostin, a osim Jokića zapažen košgeterski učinak imali su i Porter sa 26 i Moris sa 22 poena. Kod Trejlblejzersa bolji od ostalih bio je Lilard sa 28 poena i 13 asistencija.\nU polufinalu plej-ofa Zapadne konferencije Denver će igrati protiv Feniksa koji je skinuo sa trona šampione Los Anđeles Lejkerse.\nSansi su kao gosti savladali Lejkerse sa 113:100 sa 4:2 u seriji se plasirali u polufinale i po prvi u karijeri slavnog Lebrona Džejmsa eliminisali u prvoj rundi plej-ofa.\nSansi su imali fenomenalno šutersko veče postigavši čak 18 trojki, čime su oborili rekord kluba u plej-ofu. Devin Buker je bio najzaslužniji za trijumf sa 47 poena, uz čak 70 odsto realizacije (15-22 šut iz igre), a imao je i 11 skokova i tri asistencije.\nLejkersi nisu mogli da nadoknade izostanak nedovoljno oporavljenog Entonija Dejvisa koji je zbog problema sa povredeom na parketu proveo samo pet minuta. O dominaciji Feniksa svedoči i podatak da su Sansi u prvom poluvremenu imali čak 29 poena prednosti.\nNajbolju partiju u redovima Lejkersa pružio je Džejms sa 29 poena, ali to je bilo nedovoljno za izuzetno raspoložene Sanse.


Dilberović: Evropska komisija konstatovala nazadovanje zbog usvajanja Zakona o državnoj službi u FBiH - Klix.ba\nvijesti Dilberović: Evropska komisija konstatovala nazadovanje zbog usvajanja Zakona o državnoj službi u FBiH\nDilberović: Evropska komisija konstatovala nazadovanje zbog usvajanja Zakona o državnoj službi u FBiH\n9.11.2016. u 22:20\nVlada FBiH Edin Dilberović\nDirektor Direkcije za evropske integracije Edin Dilberović izjavio je za Klix.ba u povodu Izvještaja Evropske komisije o Bosni i Hercegovini za 2016. godinu kako je naša zemlja zabilježila napredak u posljednjih godinu i pol.\n"Sveukupno gledano, ovogodišnji izvještaj Evropske komisije je, prema očekivanjima, zabilježio napredak koji je BiH napravila u posljednjih godinu i pol. Prema ocjeni Evropske komisije provedba reformske agende je vidljiva, a u postignuća su ubrojani Odluka o sistemu koordinacije i zaključenje Protokola uz Sporazum o stabilizaciji i pridruživanju", rekao je Dilberović.\nOn je istakao da je unaprijeđena saradnja među parlamentima, kao i saradnja izvršne vlasti u provedbi reformske agende, te da je kao i prethodnih godina pohvaljen angažman BiH u regionalnim inicijativama.\n"Provedba lokalnih izbora ocijenjena je kao regularna, s manjim incidentima koje treba istražiti, dok je izborno zakonodavstvo unaprijeđeno, a značajan broj preporuka OSCE-a ispoštovan", kazao je Dilebrović.\nDodao je da je usvojena transportna strategija kao i dopune Zakona o zabrani diskriminacije, a da su rezultati popisa objavljeni u skladu sa međunarodnim standardima.\n"Evropska komisija, također, cijeni da je BiH poduzela značajne korake u vezi s fenomenom ratnika na stranim ratištima i sprečavanjem radikalizacije. Određeni napredak u odnosu na prošlogodišnji izvještaj, zabilježen je u najvećem dijelu političkog kriterija i evropskih standarda. Tako je BiH napredovala u oblasti pravosuđa, borbe protiv korpucije i organizovanog kriminala, transporta, energije, socijalne politike, javnih nabavki i slično", rekao je Dilberović.\nKako kaže, bez napretka u odnosu na prethodni izvještaj su sloboda kretanja robe, carine i porezi, sloboda kretanja kapitala, sloboda izražavanja, dok je za reformu javne uprave Evropska komisija konstatovala nazadak u odnosu na prošlogodišnji izvještaj, primarno zbog usvajanja Zakona o državnoj službi u Federaciji BiH kojim je povećana opasnost od politizacije države službe.\n"Još od prethodnog izvještaja Evropska komisija primjenjuje novu metodologiju izvještavanja, pa osim napretka ostvarenog u nekoj oblasti za 12 mjeseci, prati i nivo pripremljenosti te oblasti za članstvo u EU. Većina oblasti u Izvještaju komisije za 2016. godinu je u ranoj fazi spremnosti ili je u određenoj mjeri spremna za članstvo u EU, dok ima i oblasti koje su umjereno pripremljene, kao što su npr. intelektualno vlasnišvo, te carine i porezi", kazao je Dilberović.\nZaključio je da je Evropska komisija, kao i prethodnih godina, u izvještaju preporučila mjere za postizanje daljnjeg napretka. Neke od njih odnose se na: poboljšanje saradnje svih nivoa vlasti, poboljšanje zakonskog okvira u domenu bankarstva, carinske politike i javnih nabavki.\nKomisija, također, ukazuje na obaveze BiH u usklađivanju propisa u oblasti električne energije i gasa sa direktivama tzv. Trećeg energetskog paketa.\n"Izvještaj je ukazao na nužnost pripreme cjelodržavnih strategija u oblasti poljoprivrede, okoliša i energetike, kako bi BiH bila u poziciji da značajnije koristi predpristupnu pomoć EU i da profitira od Agende za povezivanje Zapadnog Balkana", zaključio je Dilberović.\nprije 21h 43m 162\nprije 21h 22m 67\nprije 9h 31m 107\nprije 12h 29m 43


Ministri nisu pominjali takozvane akcije korona koje je njemačka administracija do sada odbijala (Ilustrativna fotografija)\nNjemački ministar spoljnih poslova Hajko Mas i ministar finansija Olaf Šolc pozvali su u ponedjeljak (6. aprila) na zajedničke mjere EU u borbi protiv virusa korona, prenijela je njemačka agencija Dpa.\nČlanice EU spore se oko toga koliko fiskalnih sredstava treba upotrijebiti radi ublažavanja ekonomskih posljedica pandemije, a evropski ministri finansija u utorak (7. aprila) će ponovo razgovarati o ovom pitanju.\nU članku objavljenom u nekoliko evropskih listova, Mas i Šolc su naveli da bi zajedničke inicijative EU, poput kriznog fonda Evropski mehanizam stabilnosti (ESM) i Evropske investicione banke, mogli biti iskorišteni za ublažavanje uticaja pandemije.\nMeđutim, ministri nisu pominjali takozvane akcije korona koje je njemačka administracija do sada odbijala.\nItalija, Španija i Francuska su pozivale na uvođenje instrumenta kolektivnog zaduživanja, što bi im moglo omogućiti da dobiju svjež novac od investitora pod značajno pogodnijim uslovima.\n"Evropska solidarnost nije jednosmjerna ulica, već polisa životnog osiguranja našeg kontinenta. Zajednički je zadatak Evrope da iskoristi postojeće programe, popuni praznine i proširi bezbjednosnu mrežu za sve članice kojima je potrebna podrška", navode ministri u članku.\nPrema pisanju ministara, to bi za Italiju značilo injekciju svježeg kapitala od 39 milijardi evra, a za Španiju 28 milijardi evra.\nMinistri podržavaju ideju "panevropskog garantnog fonda" koji bi pružio likvidnost manjim i srednjim preduzećima, te finansijsku podršku kroz inicijativu "Podrška ublažavanju rizika od nezaposlenosti u vanrednim okolnostima"/SURE/ koju je Evropska komisija predložila prošle sedmice.


U Beogradu je 27. avgusta 2019. godine održana dvočasovna prezentacija istraživanja Kompetencije učitelja i nastavnika za ostvarivanje prava deteta u osnovnom obrazovanju u Srbiji, za tridesetoro spoljnih prosvetnih savetnika/saradnika iz 20 gradova i opština čitave Srbije.\nVažnost istraživanja za prosvetne savetnike/saradnike jeste u tome da će rezultati biti dragoceni za planiranje podrške školama u Srbiji u delu prevencije za ostvarivanje prava deteta i u delu intervencije, reagovanja u slučajevima kršenje prava. Na osnovu istraživanja će dalje programirati svoj rad fokusirajući se na one oblasti u kojima su nastavnici pokazali najmanji stepen znanja i veština, i onaj gde su stavovi nastavnika najnegativniji. Imajući u vidu područje rada spoljnih saradnike, svakako se nameće da će oblast diskriminacija i nasilje biti centralni deo delovanja, ali i participacija jer je reč o principu koji se uzima u obzir u svakom postupanju u radu sa decom.\nRezultati istraživanja su bili interesantni, učesnici su iznenađeni nekim podacima, dok su drugim samo potvrdili svoje pretpostavke. Ističu da su rezultati dragoceni, da pružaju opštu sliku kompetencija o pravima deteta onih koji su u obrazovnom sistemu nosioci odgovornosti za obrazovanje dece za svoja prava, i nosioci odgovornosti za poštovanje prava deteta u obrazovnom sistemu. Nažalost, slabe kompetencije na svim nivoima, znanje, veštine i stavovi ukazuje na to da bez značajne sistemske intervencije nastavnici ne mogu doprineti ostvarivanju zakonom definisanih ciljeva.


Možemo smatrati da je naziv Crnogorska Crkva bio zvaničan naziv\n-Pravoslavna crkva u Crnoj Gori nije ni u vrijeme vladavine knjaza (kralja) Nikole imala zvanično utvrđeni naziv, već se upotrebljavaju različiti nazivi.\n-U Bogišićevoj anketi iz 1873. godine koristi se naziv "Crnogorska crkva", dok u jednom članku, koji je objavljen u zvaničnoj publikaciji, sekretar Mitropolije crnogorske naziva Crkvu kojoj pripada "Pravoslavnom crkvom u Crnoj Gori" (1889). Takva formulacija povremeno se upotrebljava i u zvaničnoj štampi.\n-U isto vrijeme, takođe u zvaničnoj publikaciji, mitropolita Mitrofana nazivaju poglavarom Crnogorske crkve, ali i starješinom Crnogorsko-zahumske crkve.\n-I mitropolit Mitrofan je u govoru prilikom hirotonije rekao da je izabran za episkopa Crnogorske crkve.\n-U službenom obraćanju mitropolitu Mitrofanu crnogorski sveštenici često Crkvu kojoj pripadaju nazivaju "Pravoslavnom crnogorskom crkvom" ili samo "Crnogorskom crkvom".\nU Ustavu Svetog sinoda u Knjaževini Crnoj Gori (1903), Pravoslavna crkva u Crnoj Gori naziva se "Avtokefalnom pravoslavnom mitropolijom",\n-мada se u članu 15 crnogorski mitropolit naziva "poglavicom avtokefalne crnogorske crkve". Imajući u vidu karakter ovog pravnog akta, logično bi bilo da u njemu postoji zvanično nominovanje Crkve u Crnoj Gori. Međutim, upotreba dva različita naziva svjedoči da ustavopisac nije imao takvu namjeru, jer bi se u protivnom opredijelio za jedan od njih. Da se ni jedan ni drugi naziv ne mogu smatrati zvaničnim imenom Crkve, potvrđuje zvanični akt Mitropolije, koji je nastao samo nekoliko dana nakon donošenja ovog Ustava, i u kome se koristi treći naziv - "Pravoslavna crkva".\n-U Ustavu Knjaževine Crne Gore (1905), koji je donijet ubrzo nakon Ustava Svetog sinoda, u članu 40 upotrebljava se naziv koji je i ranije često korišćen - Crnogorska crkva. S obzirom da je riječ o najvišem pravnom aktu jedne države, ovaj bi se naziv mogao smatrati zvaničnim.\nTo potvrđuje i njegova službena upotreba.\n-Episkop zahumsko-raški Kiril, Crkvu kojoj pripada naziva "Pravoslavna crnogorska crkva".\n-Mitropolit Mitrofan u govoru povodom svog jubileјa - dvadesetpetogodišnjice arhijerejske službe (1910), kaže da već četiri decenije pripada Crnogorskoj crkvi.\nPrilikom jubilarnih svečanosti, jedan od članova Cetinjske konzistorije rekao je da se mitropolit Mitrofan nalazi na čelu Pravoslavne crkve Knjaževine Crne Gore.\n-U čestitci ruskog Svetog sinoda, koja je upućena mitropolitu Mitrofanu povodom jubileja, Crkva na čijem je čelu naziva se Crnogorskom crkvom.\n-I carigradski patrijarh Joakim u čestitci mitropolitu Mitrofanu koristi isti naziv za Crkvu kojom on upravlja - Crnogorska crkva.\n-Crkvu u Crnoj Gori jednako imenuje i zadarski episkop Nikodim Milaš (Crnogorska crkva).\n-Nekoliko godina kasnije on će upotrijebiti i naziv "Crnogorska pravoslavna crkva" (1913).\n-Pravoslavna crkva u Crnoj Gori naziva se "Crnogorskom crkvom" i u službenoj publikaciji pravoslavne crkve u Kraljevini Srbiji ("Glasnik pravoslavne crkve u Kraljevini Srbiji", 15. 04. 1910).


Fudbaleri Crvene zvezde nastavili su lepu tradiciju i niz druženja sa zvezdašima još jednom posetom tržnog centra "Delta siti".\nIgrači pozvali navijače na Napredak\nMilan Pavkov i Dušan Jovančić\n- Srećni smo što smo u prilici da pomognemo onima kojima je pomoć najpotrebnija. Zvezdaši na brojne načine iskazuju humanost, a znam da će to učiniti i sutra na tribinama. Odužićemo se lepom fudbalskom predstavom jer svaka vrsta podrške koju smo danas dobili na ovom lepom druženju nam neizmerno znači - istakao je Zvezdin arhitekta.\nPartizan i Rad po jednom bez publike kući, a Pazarci na četiri gostovanja\nDisciplinski organi naše kuće fudbala odredili su kazne za incidente koji su obeležili minule mečeve Jelen Superlige: bez publike će na svojim stadionima morati po jednu utakmicu da odigraju Partizan i Rad, dok će navijačima Novog Pazara biti zabrenjen ulazak na četiri naredna gostovanja njihovog kluba.\nPartizan dočekuje Radnički iz Niša u subotu od 17 časova, sa idejom da popravi utisak sa prolećne premijere kada je Voždovac odneo bod iz Humske.\nKrmpotić: Pobeda za vetar u leđa\nTrener fudbalera OFK Beograda Zlatko Krmpotić rekao je kako je njegovoj ekipi neophodna pobeda u narednoj utakmici Super lige Srbije, kako bi uspeli da izbore opstanak.


TUŽILAŠTVO TRAŽI PROŠIRENJE ISTRAGE | Glas javnosti\nPočetna > Hronika > TUŽILAŠTVO TRAŽI PROŠIRENJE ISTRAGE\nTUŽILAŠTVO TRAŽI PROŠIRENJE ISTRAGE\nBEOGRAD - Specijalno tužilaštvo podnelo je Posebnom odeljenju Okružnog suda u Beogradu zahtev za proširenje istrage protiv gradonačelnika Zrenjanina Gorana Kneževića i još trojice osumnjičenih u tom slučaju, izjavila je juče Tanjugu portparol tog suda Maja Kovačević-Tomić i dodala da će istražni sudija odlučiti o zahtevu pošto sasluša osumnjičene.\nProširenje istrage traži se i protiv bivšeg predsednika tenderske komisije u tom gradu Branislava Tomića, načelnika Odeljenja za urbanizam Zrenjanina Nikole Halasa i načelnika zrenjaninskog Odeljenja za poslove privrede, finansija i računovodstva Davida Dimkića.\nTužilaštvo traži proširenje istrage zbog sumnje u finansijske zloupotrebe u vezi sa zakupom zemljišta i ugovorom o ustupanju duga, a koje nisu bile obuhvaćene prvobitnim zahtevom za sprovođenje istrage.\nGrupa je osumnjičena da je oštetila budžet opštine Zrenjanin za više od 3,5 miliona evra. Vrhovni sud Srbije u petak je odbio, kao neosnovane, žalbe Kneževićevih branilaca i još dvojice okrivljenih na produženje pritvora za još mesec dana.\nUdarcima ubili radnika\nBokser povredio Karanovog sina


Srbijansko-crnogorski odnosi iz perspektive istorije\nGlas Javnosti (najaveci opozicioni a od 5 oktobra list pozicije)\n21Oct.2000 19.53 GMT+1\nTežnje i sumnje rođene braće\nRivalstvo dinastija i borba za vladalačko mesto ujedinjenog srpstva obeležili su celokupan period samostalnog postojanja dveju srpskih država\nO srbijansko-crnogorskim odnosima može se govoriti tek od Karađorđa, od kada nastaje novovekovna srpska država. Oni bi mogli da se podele u dva perioda: prvi do 1918. godine, kada su postojale dve samostalne srpske države, i drugi od Ujedinjenja do danas, kada smo živeli u zajedničkoj državi.\nVekovna težnja i borba za ujedinjenjem srpskog naroda dala je srbijansko-crnogorskim odnosima posebno obeležje. Na toj osnovi gradile su se ideje o budućoj državi srpskog naroda. Bilo koja varijanta ostvarenja srpskog ujedinjenja (oko Srbije, oko Crne Gore, oko Srbije i Crne Gore) zavisila je, pored niza faktora, pre svega spoljnih, i od srbijansko-crnogorskih odnosa.\nPoučeni prošlošću, a u vreme kada se odnosi Srbije i Crne Gore moraju konačno rešiti, trebalo bi voditi računa o sledećem.\n1) Postoji akt o ujedinjenju iz 1918. godine, pa se od njega mora početi. Nemamo pravo da zanemarimo, ako već nećemo da poštujemo, napore predaka i njihove žrtve za zajedničku državu, 2) O tragediji srpskog naroda u obema Jugoslavijama - monarhističkoj i komunističkoj (republikanskoj) i poukama koje smo iz toga morali izvući. Ovde pre svega mislim na cepanje srpskog nacionalnog bića. 3) O imenu zajedničke države, budući da sadašnje ne može da opstane. 4) Sprovesti referendum u Srbiji, kako bi se njeni građani izjasnili da li žele da žive sa Crnogorcima u jednoj državi. 5) Srbija zadržava pravo da se izjasni pod kojim uslovima želi zajednicu sa Crnom Gorom. 6) Ista prava garantovati Crnogorcima i Crnoj Gori, s tim što bi u Crnoj Gori trebalo sprovesti referendum i o tome da li su Crnogorci poseban narod ili su deo srpskog naroda. Krajnje je vreme da se slobodno i javno izjasne ko su? 7) Ako se hoće ravnopravnost federalnih jedinica u budućoj zajednici, onda se ona mora deliti u svemu, i u obavezama, i u opterećenjima, i u počastima, i u pravima. 8) U budućoj državi crnogorstvo ne sme biti ni zanimanje ni privilegija.\nNa kraju, neka mi bude dopušteno da istaknem - Srbija je imala male koristi od Crne Gore, i u miru i u ratovima, a nevolja i problema isuviše. Crna Gora je izuzetno retko imala probleme sa Srbijom, a koristi nemerljive. Svedimo račune, hladno i pošteno, i pokušajmo da se na isti način dogovorimo. Bolje je živeti u dve države bratski, nego u jednoj i biti u neprekidnim sukobima i nesporazumima.\nNišta nije opterećivalo srbijansko-crnogorske odnose kao dinastijansko pitanje. Za vladičanstva nije bilo nagoveštaja o sukobu na najvišem državnom nivou. Više prećutno, nego što je u bilo kojoj pismenoj formi moglo da se nagovesti, verovalo se da će, ako dođe do ujedinjenja, svetovna vlast pripasti srbijanskoj dinastiji, a duhovna cetinjskim vladikama. Taj odnos bitno je promenilo proglašenje Crne Gore za Knjaževinu (1852.), samim tim vladičanstvo Petrović - Njegoša u dinastiju Petrović - Njegoš.\nOd tada živelo se u uverenju da je uzdizanje Crne Gore u rang knjaževine "najnesrećniji događaj za Srbiju", o čemu nema potvrde u izvorima. To je bila samo tačna dijagnoza koja se odnosila podjednako na obe grane srpskog roda. Rivalstvo dinastija i borba za vladalačko mesto ujedinjenog srpstva obeležili su celokupan period samostalnog postojanja dveju srpskih država. Za vladavine Obrenovića crnogorsko-srbijanski odnosi samo su u dva maha bili solidni i oba puta krunisani su međudržavnim ugovorima - 1866. i 1876. godine.\nProglas Srbije kraljevinom podgrejao je sujetu crnogorskog knjaza, koji je na to odgovorio udajom najstarije kćeri Zorke, krštene od Obrenovića, za pretendenta na presto Petra Karađorđevića (1883). Cetinjska svadba pogodila je kralja Milana, ali je istovremeno sasekla dinastijsko stablo Petrović - Njegoš.\nOjačavši time pozicije Karađorđevića, kome su pripremali povratak na presto oružanom silom, dinastija Petrović-Njegoš slabila je svoje pozicije u srpstvu. Radeći protiv Obrenovića, radila je protiv sebe. Vođeni sebičnim interesima, na dvoru u Cetinju kao da su se radovali porazu Srbije u ratu sa Bugarskom (1885) i abdikaciji kralja Milana (1889). Takva politika dovela je dve države da su u dva maha prekidali diplomatske odnose: 1899. i 1908. godine.\nOd 1866. godine, već je postalo tradicionalno, nema pomena o ujedinjenju Crne Gore i Srbije ni u jednom ugovoru. Uprkos vekovnoj težnji srpskog naroda obeju država, Politička konvencija (1912) predviđa zajedničku granicu bratskih država. Knjaz Nikola činio je sve da očuva samostalnost Crne Gore i on je bio najveća smetnja ostvarenju ideja o ujedinjenju.\nU vreme Balkanskih ratova Crna Gora je ispoljila mnoge slabosti u oblasti državne organizacije. Vojska nije bila osposobljena za velika dela, posebno komandni kadar. Nezadovoljstvo naroda prema političkim faktorima i vladaru bilo je na vrhuncu. Balkanski ratovi doneli su konačan prestiž Karađorđevića u odnosu na Petrović-NJegoše. I dok se očekivao završni čin vekovne težnje ka zajedništvu, "sama pomisao na ujedinjenje izazivala je smrtni strah kod crnogorskog dvora i krugova oko njega".\nŠta karakteriše srbijansko-crnogorske odnose do ujedinjenja?\n1) Stalna materijalna i vojna pomoć srbijanske države crnogorskoj državi. 2) Neprekidno doseljavanje u Srbiju, privremeno i stalno, uz podršku, pomoć i olakšice Srbije. 3) Dobri odnosi dok je Crna Gora bila vladičanstvo, a pogoršani u doba knjaževine i kraljevine, odnosno svetovne vladavine. 4) Odnosi su poboljšavani u vreme kriza i ratova, a pogoršavani u vreme mira. 5) Dinastijsko pitanje bilo je osnovna prepreka dobrim odnosima jer su i Obrenovići i Karađorđevići imali nesumnjivu prednost u odnosu na Petrović-Njegoše (knjaza Mirka i kralja Nikole), koji se sa tom činjenicom nisu mirili. 6) Crna Gora, iako manja i slabija, uvek je postavljala uslove Srbiji, dok Pašić nije presekao ovaj problem 1916. godine. 7) Političko nepoverenje, posebno u crnogorskom državnom vrhu, pre svega kod kralja Nikole, a samo delimično i povremeno u srbijanskom državnom vrhu, pre svega kod kralja Milana. 8) Za razliku od državnih vrhova, u srpskom narodu obeju država nije bilo slične ili bilo kakve vrste nepoverenja. 9) Srbijanci i Crnogorci i njihove netrpeljive dinastije živeli su u uverenju da su pripadnici srpskog naroda.\nMožda i zbog toga da bi sprečila ujedinjenje, crnogorska vlada pokrenula je pitanje o sklapanju unije i 1913. i 1914. godine, na šta je sa sličnim predlozima odgovarala i srbijanska vlada. Suština unije bila bi u sledećem: obe države bile bi nezavisne, a dinastije ravnopravne, dok bi se uzajamne veze odnosile na vojna, diplomatska i finansijska pitanja.\nKad su skoro sve mogućnosti bile iscrpene, srpska vlada je isključila Crnu Goru i knjaza Nikolu iz diplomatske radnje na ujedinjenju srpskog i jugoslovenskih naroda. Niška deklaracija (decembar 1914) i raniji proglasi ne pominju Crnu Goru.\nNajbolnije pitanje crnogorske spoljne i unutrašnje politike bilo je ujedinjenje sa Srbijom. Kapitulacija i nedolično držanje kralja Nikole omogućili su Nikoli Pašiću da napusti ideju o realnoj uniji i pređe na koncept unitarnog ujedinjenja. Čak i kad je Rusija prihvatila Pašićev koncept ujedinjenja i kada su se njegovi emigrantski predsednici vlada izjašnjavali za ujedinjenje, kralj Nikola ostao je dosledan protivnik ("najpre velika Crna Gora, pa onda ujedinjenje srpstva"), iako je politika Srbije prema njegovoj zemlji i crnogorskom dvoru doista bila gipka.\nPoučeni mnogim neuspesima, Pašić je potom osnovao Crnogorski odsek pri Ministarstvu spoljnih poslova i za šefa postavio Svetozara Tomića, a potom je 28. decembra 1916. godine podneo Ministarskom savetu memorandum o ujedinjenju Srbije i Crne Gore.\nNeverničko držanje cetinjskog dvora, koji se "odvojio od Srbije i Saveznika" učinivši time neoprostive pogreške, navelo ga je da postavi pitanje: "Da li ima političkog smisla da Crna Gora i dalje ostane kao zasebna državica, kad se celo srpstvo ujedinjuje ili je bolje da se sjedini sa svojom rođenom braćom sa Srbijom"? U jedanaest tačaka izneo je program ujedinjenja pod okriljem dinastije Karađorđević, pošto bi se izjasnili građani Crne Gore.\n"U ujedinjenoj Srbiji izjednačavaju se svi crnogorski građani sa srpskim građanima, i imaju ista politička prava, slobodu i dužnosti. Jednom rečju ne postoji nikakva razlika između Srba iz Kraljevina Srbije i Srba iz Kraljevine Crne Gore". Protiv crnogorske dinastije neće se preduzimati nikakve nasilne mere, a zadržaće titule i dobiće apanažu, koju mogu izgubiti samo ako budu radili protiv interesa srpskog naroda.\nOdlukama Podgoričke skupštine ili Velike narodne skupštine srpskog naroda u Crnoj Gori (1918), Crna Gora je nestala kao samostalna država sedamnaest dana pre Srbije. Kako je bilo u ujedinjenoj državi od 1918. godine do raspada SFRJ, dobro je poznato. Današnje crnogorsko pitanje (država, narod, odnosi sa Srbijom i dr.) proizvod je komunističke vladavine. Srbija i Crna Gora su u jednom nedefinisanom položaju, niti su ujedinjene niti razjedinjene.


Ford Ranger i Volkswagen Amarok u sledećim generacijama braća? - Auto Republika\nFord Ranger namenjen američkim kupcima je pred zvaničnim predstavljanjem, ali momci i devojke iz “plavog ovala” već rade na novoj generaciji pikap kamioneta srednje veličine, koji bi trebao da debituje sredinom sledeće decenije.\nSada stižu vesti da je ono što je nekada bilo zabranjeno voće, sada to više nije pa su tako veliki izgledi da će Fordov predstavnik u segmentu biti zajednički razvijen sa drugom generacijom konkurentskog modela Volkswagen Amarok. Ono što smo čuli o nemačkom pikapu od direktora australijskog ogranka Volkswagena, potpuno je u liniji sa iznetom pretpostavkom o zajedničkom razvoju dva modela.\nTom prilikom, pomenuti menadžer, Majkl Barč je izjavio da VW razmatra sve opcije koje bi omogućile da troškovi razvoja Amaroka budu što niži. Treba znati da su ova dva proizvođača, Ford i Volkswagen nedavno oformili svoju kompaniju kao rezultat zajedničkog poduhvata, a ona bi trebala da bude angažovana u oblasti proizvodnje komercijalnih vozila, a što bi moglo da uključi i pikap kamionet srednje veličine.\n“Sve opcije su na stolu,” rekao je Barč. “Ne bi bilo u redu kada bih rekao da nismo u kontaktu sa Fordom, ali nisam u poziciji da bi nešto komentarisao dalje na tu temu u ovom trenutku. Ipak, ono što je jasno, to je da moramo da iznađemo način da snizimo troškove razvoja Amaroka, koji se proizvodi na tržištima gde je cena radne snage visoka.”\nBarč je imao zaista sadržajan i iskren razgovor sa novinarima, kojom prilikom je izneo više interesantnih stavova, pa vam predlažemo da obavezno pročitate članak koji smo pripremili na tu temu, pre nekoliko dana.\nIpak, da dodamo da je Barč još izneo mišljenje kako bi, u slučaju zajedničkog razvoja, Ranger i Amarok bili autentičniji automobili u odnosu na dvojac Nissan Navara i Mercedes-Benz X klase. Pritom, prema njegovom mišljenju, proizvođači bi posebnu pažnju morali da poklone diferenciranju proizvoda marki koje zajednički rade na razvoju pojedinih modela.\nPredstavnik Volkswagena je odao priznanje Ford za kreaciju Rangera koji je dobro pozicioniran na globalnim tržištima.\nUkoliko se ove indicije obistine, to ne bi bila prva saradnja između Forda i Volkswagena. Tokom 1987. godine, dva proizvođača su razvila dve platfome za južnoameričko tržište, a za evropske kupce su zajedničkim snagama proizveli više kombi vozila, među kojima se ističu Ford Galaxy i Volkswagen Sharan.\ntags: ford ranger joint venture VW Ford Michael Bartsch Volkswagen Amarok\nprevious Francuska uvodi na puteve "visokoautomatizovana vozila" do 2022.\nnext Mazda, Suzuki i Yamaha uhvaćeni u prevari


"Srpska – Republika mogućnosti" ističe potencijale za investiranje\nFoto: Screenshot/YouTube | "Srpska – Republika mogućnosti" ističe potencijale za investiranje u RS\nN.N. 20.11.2020 11:35\nBANJALUKA – Ministarstvo privrede i preduzetništva RS je u prethodnom periodu pokrenulo nekoliko značajnih aktivnosti koje imaju za cilj privlačenje investitora za ulaganje u različite privredne sektore.\nKako su naveli, Strateško opredjeljenje Vlade Republike Srpske, uprkos pojavi i širenju virusa korona i proglašenja pandemije, je stvaranje povoljnih uslova za investicije kao jednu od ključnih razvojnih politika.\nКao dio šire kampanje realizovani su promotivni video spot i prateća brošura, redizajniran je veb sajt namijenjen stranim investitorima, te su osmišljeni i kreirani slogan, logotip i druga idejna rješenja koji se koriste u svrhu promocije privrednih potencijala Republike Srpske.\n"U cilju privlačenja stranih investitora i promocije poslovnog ambijenta osmišljen je slogan 'Srpska – Republika mogućnosti' koji ističe sve potencijale, investicione mogućnosti i komparativne prednosti za direktne strane investicije u Republiku Srpsku", saopšteno je iz Ministarstva privrede i preduzetništva RS.\nPromotivni video spot pod nazivom "Srpska – Republika mogućnosti", prikazuje najznačajnije karakteristike Republike Srpske, kao i brojne prednosti za ulaganje među kojima su prirodni potencijali, industrijski resursi, geografski položaj i saobraćajna povezanost.\nVideo spot, dostupan na YouTube kanalu Ministarstva privrede i preduzetništva, je preveden na engleski, ruski i njemački jezik, te dostavljen svim predstavništvima Republike Srpske u inostranstvu, kako bi se investicioni potencijali približili stranim investitorima, ali i građanima Republike Srpske u dijaspori, naveli su iz Ministarstva.\nVideo spot prati i istoimena promotivna brošura u kojoj je u pisanoj formi i na ilustrovan način predstavljena Republika Srpska, kao i sve pogodnosti koje se nude investitorima. Brošura je prevedena na engleski jezik i ruski jezik, te je prvenstveno namijenjena predstavljanju Srpske na sajmovima, privrednim forumima i sličnim događajima u inostranstvu.\nInternet portal namijenjen investitorima http://investsrpska.vladars.net/ je redizajniran i tehnički unaprijeđen, te predstavlja mjesto gdje je na jednostavan način moguće pronaći tačne i pravovremene informacije o važećoj pravnoj legislativi, investicionim projektima, sektorima za ulaganje sa najvećim komparativnim prednostima, kao i drugim informacijama od značaja za potencijalne investitore.\nGotovo sve aktivnosti finansirane su iz donatorskih sredstava, a projekat je najvećim dijelom podržan od Međunarodne finansijske korporacije (IFC), članice Grupacije Svjetske banke iz Projekta poboljšanja poslovnog okruženja, koji se realizuje uz finansisjku podršku Ambasade Velike Britanije.\nPredstavljanje Republike Srpske i promocija njenih investicionih potencijala je kontinuirana aktivnost koju će Ministarstvo privrede i preduzetništva, u saradnji sa drugim ministarstvima Vlade Republike Srpske, realizovati i u budućnosti.\n"Promocija potencijala Republike Srpske za privlačenje investitora biće od izuzetnog značaja u periodu nakon pandemije virusa korona, kada će se promotivna kampanja intenzivirati s obzirim da postoji realna mogućnost za povećan interes investitora u prostor jugoistične Evrope", saopšteno je iz Ministarstva.


OSSRB - Treća uzastopna titula za odbojkašice SAD, bronza Turkinjama\nsreda, avgust 04, 2021 /\nTreća uzastopna titula za odbojkašice SAD, bronza Turkinjama\nSENIORKE – III LIGA NACIJA 2021.\nSAD su osvojile treću uzastopnu titulu u Ligi nacija, pošto su večeras u finalu III Lige nacija 2021. u Riminiju savladale Brazil sa 3:1 (26:28, 25:23, 25:23, 25:21). U utakmici za treće mesto, Turska je pobedila Japan sa 3:0 (25:19, 25:16, 25:17), u meču koji je kao drugi sudija sudio Vladimir Simonović, međunarodni sudija iz Srbije.\nSENIORKE – III LIGA NACIJA 2021. – RIMINI (DVORANA SAJMA), ITALIJA (25. MAJ – 25. JUN):\nPETAK, 25. JUN:\nSAD – BRAZIL 3:1 (26:28, 25:23, 25:23, 25:21)\nMEČ ZA TREĆE MESTO:\nTURSKA – JAPAN 3:0 (25:19, 25:16, 25:17)\nMVP: MIŠEL BARČ – HAKLI (SAD)\nPRIMAČI: MIŠEL BARČ – HAKLI (SAD) I GABRIJELA BRAGA GIMARAEŠ GABI (BRAZIL)\nTEHNIČAR: DŽORDAN PULČER (SAD)\nBLOKERI: EDA ERDEM (TURSKA) I KAROL GATAZ (BRAZIL)\nKOREKTOR: TANDARA KAIŠETA (BRAZIL)\nLIBERO: DŽASTIN VONG – ORANTES (SAD)\n6. DOMINIKANSKA REPUBLIKA\n9. BEL GIJA\n11. POL JSKA\nОбјављено у Liga nacija\nTerzić saopštio sastav – seniorke Srbije od četvrtka u Olimpijskom selu u Tokiju\nSENIORKE – XXXII OI 2020. – TOKIO\nŽenska seniorska reprezentacija Srbije, akutelni svetski i dvostruki uzastopni evropski prvak i vicešampion OI, sutra (četvrtak, 22. jula) će otputovati iz Hofua u Tokio i ući u Olimpijsko selo. Zoran Terzić, prvi trener seniorki Srbije, saopštio je sastav tima koji će igrati na turniru XXXII Olimpijskih igara.\nPromotivno – humanitarni spektakl OSS #OVOJENAŠAIGRA u subotu na Trgu republike\nOSS – #OVOJENAŠAIGRA\nOdbojkaški savez Srbije, u saradnji sa Bankom Poštanskom štedionicom, generalnim sponzorom OSS, i kompanijama PEAK, Škoda, Vrnjci i Telekom Srbija, partnerima OSS, i uz učešće i podršku humanitarne fondacije “Budi human”, organizuje dosad najveću promociju odbojke, sutra (subota, 17. jul) na Trgu republike u Beogradu. Program počinje u 13.00 časova, a zvanični deo je predviđen od 19.00 do 22.00 časa.\n333 dopisnice podrške iz Hofua odbojkašicama Srbije\nNa adresu Odbojkaškog Saveza Srbije stigle su 333 dopisnice iz Hofua, iz prefekture Jamaguči, sa porukama podrške ženskoj seniorskoj reprezentaciji Srbije. Dopisnice su poslali učenici starijih razreda (5 – 8.) 11 osnovnih škola iz Hofua: Tonomi, Mure, Kokufu, Kuvanojama, Kajo, Kasei, Nošima, Saba, Ono, Migita i Daidou.\nSjajna Srbija maksimalnom pobedom u polufinale – za finale sa SAD (petak, 6.00)\navgust 04, 2021\nRusija – Brazil i Argentina – Francuska u polufinalu odbojkaša\navgust 03, 2021\nSrbija za plasman u polufinale protiv Italije u sredu (10.00)\nUčestvujte i vi u spektaklu - volontirajte na Evropskom prvenstvu za odbojkašice!\nSrbija u četvrtfinalu protiv Italije u sredu od 10.00 časova po našem vremenu\nSeniorke maksimalno protiv Koreje – mogući rivali u četvrtfinalu Italija i Turska\nMiloš Milić i Lazar Kolarić treći u u Ljubljani\navgust 01, 2021\nPoznati četvrtfinalni parovi u konkurenciji odbojkaša\nJapan eliminisao Iran, a Argentina SAD\nO! Vesti (ep. 8) - jul 2021.\nSlobodan Kovač odredio sastav za Ligu nacija – u Riminiju 17 igrača – direktni prenosi na TV S\nVideo: Prvenstvo Srbije za pionire u Kleku, finale As - Vojvodina NS seme 1:3, meč za bronzu Mladi\nTerzić saopštio širi spisak (20) za OI u Tokiju


Srpsko plivanje i sport žale za mladim šampionom: Preminuo bivši as Partizana Stefan Andonović - 24sedam Srpsko plivanje i sport žale za mladim šampionom: Preminuo bivši as Partizana Stefan Andonović - 24sedam\nSudijska organizacije oprostila se od svog tragično preminulog kolege\n“Sa dubokim žaljenjem obaveštavamo javnost da nas je iznanada i prerano napustio naš Stefan Andonović, bivši reprezentativac Srbije u plivanju i istaknuti plivački sudija”, navodi se u saopštenju.\n“U ime plivačkih sudija “Udruženje plivačkih sudija – SRB” upućujemo najdublje izraze saučešća njegovoj celokupnoj porodici, devojci Sanji Andrejević i mnogobrojnim prijateljima”, navodi se u saopštenju Udruženja plivačkih sudija Srbije.\nPoruka na crkvi kod Splita: "Srbi nikako u Mesni odbor"\nDrama u tržnom centru u Zagrebu: Nije hteo da nosi masku, pa pretio čuvaru! Vratio se u radnju sa bombom!\n#PK Partizan #plivački šampion #plivački sudija #smrt Stefana Andonovića #Stefan Andonović


Srpski privrednici i Grad Beograd nastaviće da pomažu Baniji - Glas Srpske\nSrna 15.01.2021 21:20\nBEOGRAD - U Privrednoj komori Srbije danas je održan sastanak sa predstavnicima najvećih industrijskih i građevinskih firmi na kojem je bilo riječi o načinima pomoći Srbima u Hrvatskoj u područjima pogođenim zemljotresima i ukazano je da će se akcija nastaviti.\n“U saradnji sa Srpskim narodnim vijećem i drugim institucijama u Hrvatskoj organizovali smo se i pokušavamo da stignemo do svake porodice. Sada je reč o prvoj pomoći, a tek predstoji, kada se tlo smiri, da se pokuša sa izgradnjom i obnovom kuća”, rekao je vladika Porfirije.\n“Za celokupnu sumu kupljene su mobilne kuće koje se dopremaju sukcesivno u Glinu i Petrinju. To je prva pomoć ljudima koji tamo žive, koji su ostali bez krova nad glavom i koji su do tada bili u automobilima, jer nisu imali gde da se sakriju po hladnom vremenu”, rekao je Vesić i izrazio nadu da će, bez obzira na teško vrijeme za ekonomiju i privredu, pomoć biti nastavljena.\n“To su povratničke kuće, u veoma lošem stanju, a ljudi neće imati gde da žive i neće moći da ostanu tamo ako im ne pomognemo”, dodao je Vesić.\n“Sada smo okupili kompanije da nastavimo sa akcijom i da vidimo šta još tu možemo da uradimo zajedno, da pomognemo ljudima koji teško da mogu da prežive u ovakvim uslovima”, rekao je Čadež.


NASLOVNA » REČ STRUČNJAKA » AHCC SPASAVA ŽIVOTE LEKARA U VUHANU\nTokom februara, kada je epidemija koronavirusa dostizala svoj vrhunac u Kini, kompanija Amino Up iz Japana donirala je preparat AHCC bolnicama Zongšan i Leišenšan u Vuhanu kao kontrameru protiv novog koronavirusa, u vrednosti od više desetina miliona jena (više desetina miliona dinara).\n- S obzirom da je u regionu Vuhan sve pod strogom kontrolom kineskih vlasti, bilo je poteškoća u direktnoj isporuci. Tražeći rešenje, predložili smo ideju Odboru za zdravlje provincije Hubei i ona je prihvaćena 14. februara - ističe Koto Sekino, jedan od direktora u Amino Up-u.\nDonacija je upućena kao podrška lekarima i medicinskim sestrama koje rade u dve najveće bolnice u Vuhanu.\nKartonske kutije sa isporučenom robom pratila je pesma: „Bez obzira koliko su daleko, cvetovi trešnje i u Japanu i u Kini u punom su cvatu na istom prolećnom vetru.“\nNaime, cvetovi trešnje su simbol Japana. Vuhan je takođe poznat po cvetovima trešnje, posebno trešnji na Univerzitetu Vuhan, gde se nalazi i bolnica Zongšan, najpoznatija u Kini.\nVu Hongli, partner Amino Up-a u Kini objasnio je: „Virus nema granice. Kao odgovor na širenje koronavirusa u Vuhanu, zaposlene u Amino Up-u situacija u Kini pogodila je duboko i veoma lično i želeli su da pomognu da se teškoće sa kojima se suočavaju njihovi kineski prijatelji u medicinskim ustanovama u Vuhanu prevaziđu što brže. Ponudili su da obezbede zalihe u Kini i odmah su preduzeli mere.“\nAHCC je poznat kao jedno od najboljih sredstava za poboljšanje imuniteta u svetu. Stručnjaci ističu da su infekcije i upala pluća karakteristične za koronavirus direktno povezane sa imunitetom.\nTagovi: AHCC, koronavirus, Vuhan, covid 19, imunitet\nPreporuka lekara - Sa svojim poznatim dejstvima u modulaciji imuniteta, čuveni japanski preparat ima ulogu u terapiji veoma čestog ženskog problema, naročito kada postane hroničan\nEkskluzivno: Isidora Bjelica - AHCC MI DAJE SNAGU\nNaša poznata književnica uspela je da prevaziđe kritičan period teške bolesti i da uđe u remisiju, a posle tri godine proučavanja svetske dijetetike i herbalistike otkrila je prirodan preparat koji joj diže imunitet\nHadžime Fudži, predsednik japanske kompanije „Amino Up“, jedinog svetskog proizvođača čuvenog dijetetskog suplementa, otkriva zašto svako od nas treba da ga koristi\nahcc imunitet kancer preparat ahcc prehlada i grip prehlada grip oportunističke infekcije mrsa HPV virusna infekcija HPV HPV infekcija HPV terapija imunomodulator lečenje hpv maligni tumori rak karcinom Ass Mr sci med Dr Nebojša Zečević Nikotin pušenje pušenje i ahcc PUŠENJE I IMUNITET Nebojša Zečević zdrava populacija zdravlje bolest magicno bilje operacija priprema za operaciju oporavak imuni sistem Snežana Grujić Komarčić iz Beograda tvrdi da joj je AHCC pomogao u veoma stresnom životnom periodu da dobije neverovatan nalet energije i poboljša krvnu sliku naručivanje imunoterapija VAGINALNI SEKRET Nebojsa Zecevic kandidijaza hronični vaginitis upala vagine nebojsa zecevic AHCC BOLESTI CREVA Dr Nebojša Zečević mentalno zdravlje dr nebojsa zecevic nervni sistem stres depresija infekcije prehlade zaštita imuniteta ahcc i hpv hpv virusna infekcija ahcc protiv hpv-a hpv šitake koronavirus Vuhan covid 19 Akutno otkazivanje jetre bolesti jetre karcinom jetre hepatitis Hepatitis C Hepatitis B Hepatitis A Artritis kolitis hipertenzija glaukom sindrom hronične mučnine HIV i amiotrofička lateralna skleroza dijabetes lečenje dijabetesa dijabetes tip II nivo šećera u krvi


Foto: Tviter FK Fulam / screenshot\nNešto više od pola sata tokom produžetaka, akter i to kakav (asistent za drugi gol) bio je i naš reprezentativac Aleksandar Mitrović.\nU danu posle drugog ovakvog uspeha londonskog kluba u poslednje tri godine Mitrović je za “Novosti” otkrio kako je “preživeo” dramatično finale i povratak “kotidžersa” u elitni rang engleskog fudbala.\nTokom utakmice, pokazao je Mitrović žestoku stranu i kod jednog prekida je džudo zahvatom bacio na travu rivala, koji je probao da ga nepropisno zadrži, za šta je dobio žuti karton.\nDovoljno je Mitroviću bilo i pola sata na terenu da razdrma ekipu, pokrene je i upiše asistenciju za drugi gol O’Brajana u 118. minutu, kojim je otklonjena dilema oko pobednika.\n- Iskreno, nije bilo lako s obzirom na to da skoro dve nedelje nisam trenirao, bukvalno nisam potrčao, bio sam u teretani svakodnevno, radio terapije po ceo dan i trudio se da se što bolje oporavim od povrede - priča Mitar za Novosti.\nU debitantskoj sezoni u Njukaslu odmah je napustio elitu, ali je već naredne sa “svrakama” proslavio povratak u najjače društvo. Sistem gore-dole po ligama je naš golgeter nastavio i sa Fulamom, sa kojim se radovao 2018. i 2020, i tugovao 2019.